
CONSTITUŢIILE ASCETICE 1 



Către cei care locuiesc chinovitic şi singuri 

Introducere 
I 

După ce ai redobândit, prin Hristos, uşurinţa de a înţelege şi ai înălţat 
mintea deasupra dorinţelor, plăcerilor şi grijilor lumeşti şi după ce te-ai 
străduit cu râvnă să separi şi să smulgi, cu orice chip, gândul de la patimile 
trupeşti, de multe ori ne-ai împărtăşit gândurile, căutând să înveţi cum 
trebuie să duci la capăt lupta începută, fără să fii stăpânit vreodată de 
plăcerile trupeşti care asaltează sufletul prin trup. Ai dorit după aceea să ştii 
care este cel dintâi lucru pe care se cuvine să-1 evite cineva înainte de toate, 
apoi pe care (să-1 evite) după primul, şi pe care dintre lucrurile bune trebuie 
să le dorească cu ardoare, aşa încât prin veghere atentă să evite săvârşirea 
lucrurilor ce nu se cuvin, iar prin râvnă să obţină împlinirea celor bune. 

Mi-ai cerut, după aceea, ca să-ţi expun în scris părerea mea în 
privinţa aceasta. Pentru aceasta m-am şi grăbit, ca să nu pierd din vedere 
râvna ta cea bună; ci să întăresc chiar buna dispoziţie a ta şi s-o confirm cu 
propriile mele sfaturi; dar nu fiindcă ofer învăţătură potrivită pentru 
obiectul discuţiei, ci ca să nu ascund sub tăcere, ca în ţărână, ceea ce există, 
şi ca să evit, astfel, pedeapsa care a fost pronunţată pentru cel care a ascuns 
talantul în pământ. 

Fără îndoială, căsătoria este, de obicei, pentru oameni, motivarea 
antrenării lor în dorinţele, plăcerile şi grijile lumeşti. Căci nimeni nu poate 
descoperi o dorinţă mai puternică şi mai constrângătoare, existând în natura 
trupului, decât dorinţa bărbaţilor pentru femeie, sau a femeilor pentru 
bărbat; şi e chiar foarte natural, pentru că de la natură se tinde către 
naşterea descendenţilor. Ei bine, fiindcă are putere excepţională, căsătoria 
trebuie să poarte şi o sarcină mai grea. Căci nici chiar grijile care se 
întâmplă oamenilor pe neaşteptate nu sunt mai grele decât acelea care vin 
cu grămada din cauza căsătoriei, precum spune Sf. Pavel, că, adică "cel 
căsătorit se îngrijeşte de cele ale lumii", fiind năpădit de griji. într-adevăr, 
cel necăsătorit poate să se întreţină singur pe sine şi nevoile legate de trup, 
sau poate chiar să le şi înfrunte, pentru că are puterea să se convingă uşor 



'Textul, după J.P.Migne, P.G., voi. 31. col. 1321/1322 -1427/1428. 
2 I Corinteni, 7, 33. 

spre aceasta; dar cel care are grija soţiei şi a copiilor nu este stăpânul părerii 
lui, ci lucrează de nevoie după plăceri şi - fiindcă se ocupă cu îngrijirea 
copiilor - este invadat de griji nenumărate, pe care vom putea să le 
enumerăm mai pe larg altă dată. 



II 

Aşadar, cel care doreşte mult să fie liber de legăturile lumii evită 
căsătoria ca pe cătuşe; iar după ce evită aceasta, îşi închină viaţa lui 
Dumnezeu şi acceptă fără rezervă viaţa castităţii, aşa încât să nu poată să se 
mai întoarcă la căsătorie, ci să lupte cu orice chip pentru castitate, luptând 
contra naturii şi, mai ales, contra pasiunilor mai violente ale ei. Căci, după 
ce devine un astfel de iubitor al lui Dumnezeu, fiindcă doreşte să se 
împărtăşească de liniştea (apatia) Aceluia, oricât de puţin şi fiindcă doreşte 
să guste sfinţenia duhovicească, calmul, liniştea, buna dispoziţie şi 
desfătarea şi bucuria care rezultă din acestea, veghează cu grijă să-şi ţină 
gândul departe de orice patimă materială şi trupească, care tulbură sufletul, 
şi cercetează cele dumnezeieşti cu privirea curată şi neumbrită a sufletului, 
umplându-se, fără să se sature, din lumina care vine de acolo. Şi, după ce a 
exersat sufletul într-o asemenea obişnuinţă şi stare, devine familiar lui 
Dumnezeu, atât cât îngăduie "asemănarea" şi se face iubit şi foarte dorit de 
Acesta, fiindcă a îndurat lupta mare şi greu de câştigat şi a avut bucuria să 
intre în legătură cu Dumnezeu cu mintea curăţită de amestecul celor 
materiale şi desprinsă de frecventarea patimilor lumeşti. Este potrivit, deci, 
şi just ca acela care s-a înălţat la o asemenea obişnuinţă, prin exercitarea de 
care am amintit mai înainte, să nu mai coboare iarăşi prin excitările cărnii 
la practicarea pasiunilor ei; să nu accepte nici aburii care se ridică de acolo, 
ca să nu se întunece astfel ochiul sufletului ca de o pâclă foarte adâncă şi să 
nu decadă din contemplarea dumnezeiască, aşa cum se irită privirea 
cugetului de fumul patimilor. 



Capitolul I 

Se cuvine ca rugăciunea să fie avută în vedere înainte de toate 

I 

Orice faptă, iubitule, şi orice cuvânt al Mântuitorului nostru Iisus 
Hristos este normă de pietate şi de virtute. Pentru aceasta, desigur, S-a şi 
întrupat, înfăţişând ca într-un tablou pentru noi pietatea şi virtutea, pentru 
ca privind la acest tablou să imităm fiecare, după putere, originalul 

(arhetipul). Căci pentru aceasta poartă însuşi corpul nostru, pentru ca să 
imităm şi noi, pe cât se poate, viaţa Lui. Aşadar, tu, când auzi cuvântul şi 
fapta Lui, să nu asculţi cu indiferenţă şi simplu, oricum ar fi, ci să pătrunzi 
în fondul sensurilor; să devii părtaş acelora care l-au transmis după 
înţelesul tainic. Pentru că, într-adevăr Marta primeşte bine pe Domnul, iar 
Măria se aşează lângă picioarele Lui 3 ; dar amândouă surorile aveau 
bunăvoinţă. Să separi acum lucrurile; Marta s-a apucat să pregătească cele 
necesare pentru satisfacerea trebuinţei Lui trupeşti, iar Măria s-a aşezat 
lângă picioarele Lui şi I-a ascultat cuvintele. Deci una şi-a achitat conştiinţa 
faţă de ce se vedea, alta a slujit la ce nu se vedea. Pentru că într-adevăr cel 
prezent era şi om şi Dumnezeu, acelaşi Stăpân care a acceptat bunăvoinţa 
ambelor femei. Dar Marta, fiindcă era copleşită de oboseală, a rugat pe 
Domnul să intervină, pentru ca sora ei s-o ajute la slujire, zicând: "Spune-i 
să se ridice şi să slujească cu mine". Domnul, însă, răspunzând, i-a zis: 
"Marto, Marto, te îngrijeşti şi pentru multe te sileşti; dar un lucru trebuie; 
Măria, totuşi, partea cea bună şi-a ales, care nu se va lua de la ea". 4 Fiindcă 
nu ne găsim aici ca să ne odihnim în paturi şi să hrănim pântecele, ci am 
venit ca să vă hrănim cu cuvântul adevărului şi cu înţelegerea tainelor. 
Aşadar, pe una n-a îndepărtat-o de la lucrul ei, iar pe cealaltă a acceptat-o 
pentru devotament. Ia aminte acum că pentru amândouă femeile au fost 
pregătite două părţi; una este inferioară, fiindcă a ales pe cea corporală - şi 
totuşi foarte utilă - slujirea; cealaltă este superioară şi mai duhovnicească, 
fiindcă s-a înălţat prin înţelegerea tainelor. 

Tu, cel care asculţi, să iei acestea în mod duhovnicesc şi să alegi pe 
care o vrei. Dar dacă vrei să slujeşti, să slujeşti în numele lui Hristos. 
Pentru că Acesta a spus: "întrucât aţi făcut unuia dintre aceşti fraţi ai Mei, 
mai mici, Mie Mi-aţi făcut" 5 . Pentru că dacă ai primit pe străini şi ai ajutat 
pe săraci şi ai mângâiat pe cei în suferinţă şi ai dat ajutor celor aflaţi în stare 
de nevoie şi calamitate, şi ai servit pe cei bolnavi, toate acestea Hristos le 
primeşte ca făcute Lui însuşi. Dacă totuşi vrei să imiţi pe Măria care a lăsat 
slujirea trupului şi s-a ridicat la contemplarea obiectivelor duhovniceşti, să 
faci aceasta cu consecvenţă şi sinceritate. Lasă trupul, lasă agricultura, 
bucătăria şi pregătirile, şi aşează-te lângă picioarele Domnului şi ascultă 
cuvintele Lui, ca să devii părtaş al tainelor dumnezeirii. Pentru că 
(contemplarea) învăţăturii lui Iisus este mai înaltă decât slujirea trupului. 



3 LucalO, 38-39. 
4 Lucal0 40-42. 
5 Matei 25, 40. 

II 

Ai primit deci, iubitule, exemple şi dovada; să imiţi ceea ce vrei; poţi 
să devii sau slujitorul săracilor sau iubitorul învăţăturii lui Hristos. Dar dacă 
ai putea să le imiţi pe amândouă, din amândouă părţile vei primi roadă 
mântuirii. Dar, primul vine cuvântul duhovnicesc, iar toate celelalte al 
doilea, "pentru că Măria" - spune Mântuitorul - "partea cea bună a ales". 
Aşadar, dacă şi tu doreşti să fii adept al lui Hristos, să te aşezi la picioarele 
Lui şi să-I primeşti Evanghelia; vei lăsa acolo toată averea ta şi vei trăi fără 
griji; vei uita atunci chiar propriul tău corp şi astfel vei putea să urmezi 
învăţătura Lui, ca să imiţi pe Măria şi să câştigi cea mai înaltă mărire. 

Iar când te rogi, să fii atent să nu ceri unele în locul altora şi să 
provoci mânia Domnului; şi să nu ceri bani, mărire lumească, putere sau 
orice altceva dintre cele rezultate din acestea, ci, să ceri împărăţia lui 
Dumnezeu, şi El îţi va procura toate cele de trebuinţă trupului, precum 
spune însuşi Domnul: "Căutaţi (mai întâi) împărăţia lui Dumnezeu şi 
dreptatea Lui şi toate acestea se vor adăuga vouă". 6 Iar pentru rugăciune, 
iubitule, există două moduri: primul este cel al preamăririi cu umilinţă, iar 
al doilea, care urmează acestuia, este al cererii. Aşadar, când te rogi, să nu 
începi îndată cu cererea; altfel devii bănuit în privinţa intenţiei, că te rogi 
lui Dumnezeu constrâns de nevoie. La începutul rugăciunii, deci, uită-te pe 
tine însuţi, pe soţie, pe copii; lasă pământul, întinde braţele spre cer; lasă 
toată făptura văzută şi nevăzută şi începe să preamăreşti pe Cel care a făcut 
toate; iar când II preamăreşti pe Acesta, să nu-ţi rătăcească mintea încoace 
şi încolo, nici să nu băsmeşti ca păgânii, ci să alegi din Dumnezeieştile 
Scripturi şi să zici: "Te binecuvîntez, Doamne, Cel îndelung -răbdător, Cel 
fără de răutate, Care în fiecare zi ai îndurare pentru greşelile mele şi Care 
ne-ai dat nouă tuturor posibilitatea poc ăinţei. Căci pentru aceasta treci sub 
tăcere şine ierţi, Doamne, ca să Te preamărim pe Tine, Care dai, din iubire, 
mântuire neamului nostru, uneori insuflând teamă, alteori îndemnând, 
alteori folosind pe profeţi şi, în cele din urmă, cercetându-ne prin venirea 
Hristosului Tău. Pentru că Tu ne-ai creat pe noi, şi nu noi. Tu eşti 
Dumnezeul nostru ". 7 

III 

Iar când vei preamări, după Scripturi, precum poţi, şi vei înălţa laudă 
către Dumnezeu, atunci să începi şi să spui, cu umilinţă: "Eu, Doamne, nu 
sunt vrednic să vorbesc înaintea Ta, pentru că sunt tare păcătos". Şi chiar 
dacă conştiinţa ta nu te mustră încă pentru vreun rău, se cuvine să spui, 

6 Matei 6, 33. 

7 Psalmi 99, 2. 

totuşi, aşa, fiindcă nimeni nu este fără de păcat în afară de Dumnezeu şi 
pentru că, în timp ce săvârşim multe păcate, pe cele mai multe nici nu le 
cunoaştem. Pentru aceasta Apostolul spune: "Conştiinţa nu mă acuză de 
nimic, dar cu aceasta nu m-am îndreptat"* adică săvârşesc multe păcate, 
dar nu le sesizez. Pentru aceasta şi profetul spune: "Cine va pricepe 
greşelile"? Aşa încât nu vei minţi dacă te numeşti tu însuţi păcătos, pentru 
că păcătuieşti şi numai prin aceea că-ţi pui în gând să zici: nu sunt păcătos; 
aşadar, mai degrabă spune: sunt mai păcătos decât toţi, întrucât calc 
porunca dumnezeiască, care rânduieşte: "când veţi face toate (cele 
poruncite) să spuneţi: suntem slugi netrebnice, pentru că am făcut ceea ce 
eram datori să facem"}® Astfel se cuvine să ai în mintea ta totdeauna 
aceasta: sunt netrebnic, şi aceasta: "cu smerenie să se socotească unul pe 
altul mai de cinste decât el însuşi". 11 Aşadar, să te rogi lui Dumnezeu cu 
teamă şi cu umilinţă. Iar când vei adresa cuvânt de umilinţă să spui: 
"Mulţumescu-Ţi Ţie, Doamne, că Te-ai îndurat pentru păcatele mele şi 
m-ai lăsat nepedepsit până acum; pentru că eram vrednic să sufăr încă de 
mult nenumărate asemenea (pedepse) şi să fiu îndepărtat de la faţa Ta, dar 
iubirea Ta îngăduitoare s-a îndurat faţă de mine; Iţi mulţumesc, deşi nu sunt 
în măsură să mulţumesc îngăduinţei Tale"; iar când vei împlini pe cele 
două, şi preamărirea şi umilinţa, atunci să ceri ceea ce ai nevoie să ceri; dar 
nu bogăţie cum cereai mai înainte, nici mărire lumească, nici sănătatea 
trupului. Căci Cel care te-a creat şi se îngrijeşte de mântuirea ta, cunoaşte 
ce-i trebuie fiecăruia, sănătatea sau boala; ci să ceri, aşa cum s-a poruncit, 
împărăţia lui Dumnezeu 12 . Căci pentru nevoile trupului tău, precum s-a 
spus mai înainte, acesta se va îngriji. Pentru că împăratul nostru este foarte 
exigent şi se mânie dacă cineva i-ar cere ceva fără importanţă, dacă cineva 
dintre noi L-ar ruga pentru lucruri ce nu se cuvin. Aşadar, în rugăciunea ta 
să nu-ţi arăţi disperarea, ci să ceri pentru tine lucruri vrednice de împăratul 
Dumnezeu. Iar când ceri cele binepl acute lui Dumnezeu, să nu încetezi, 
până când vei obţine cele cerute. Căci la aceasta a făcut Domnul aluzie în 
Evanghelie, când a spus: "Cine dintre voi, având un prieten şi se va duce la 
el în miez de noapte şi-i va zice: Prietene, împrumută-mă cu trei pâini, că a 
venit din cale un prieten la mine şi n-am ce să-i pun înainte; iar acela, 
răspunzând dinăuntru, să-i zică: Nu mă da de osteneală. Acum uşa este 
încuiată şi copiii mei sunt în aşternut cu mine. Nu pot să mă scol să-ţi dau. 
Zic vouă: Chiar dacă sculându-se, nu i-ar da pentru că-i este prieten, dar, 
pentru îndrăzneala lui, sculându-se, îi va da cât îi trebuie" P 



I Corinteni 4, 4. 
'Psalmi 18, 13. 
10 Lucal7, 10. 

11 Filipeni 2, 3. 

12 Matei 6, 33. 
13 Lucall,5-8. 

Domnul ne dă exemplu ca să ne înveţe să fim tari şi râvnitori în 
credinţă. Adică foloseşte exemplu omenesc, ca să înveţi să nu te laşi 
copleşit de oboseală vreodată, încât, atunci când vei cere şi nu vei primi, să 
nu încetezi până ce vei primi, dacă, desigur, vei cere, aşa cum s-a spus, cele 
ce Dumnezeu doreşte. Şi să nu spui, sunt păcătos şi nu sunt ascultat. De 
aceea, în mod sigur, ca să nu deznădăjduieşti, să spui (mereu): "chiar dacă 
nu-i va da pentru că-i este prieten, dar, pentru îndrăzneala lui, îi va da cât îi 
trebuie" ^ Şi chiar dacă va trece o lună, un an, trei ani, patru ani sau şi mai 
mulţi, până ce vei primi, să nu încetezi, ci să ceri, cu credinţă, lucrând 
totdeauna binele. Pentru că adeseori câte unul dintre noi în tinereţe a 
urmărit înţelepciunea, după aceea pe furiş s-a strecurat plăcerea, s-au pus în 
mişcare plăcerile după natură, a slăbit rugăciunea, vinul devine stăpânul 
tinereţii, se pierde înţelepciunea (cumpătarea) şi omul devine altul decât cel 
care trebuie. Astfel se produc schimbările, fiindcă nu ne împotrivim 
patimilor cu gând curajos. De aceea, se cuvine ca fiecare să pună la 
contribuţie toate puterile lui şi să roage cu îndrăzneală pe Dumnezeu să-i 
stea într-ajutor. Pentru că dacă cineva din lenevie se lasă stăpânit de patimi 
şi se predă vrăjmaşilor, cu acesta Dumnezeu nu se aliază şi nici nu-1 
ascultă; căci, lăsându-se stăpânit de păcate, s-a îndepărtat pe sine de 
Dumnezeu. Pentru că cel care vrea să fie ajutat de Dumnezeu nu-şi 
părăseşte datoria; şi cel care nu-şi părăseşte datoria nu este părăsit niciodată 
de ajutorul dumnezeiesc. Se cuvine, aşadar, ca să nu-1 condamne conştiinţa 
pentru nimic şi astfel să ceară ajutorul dumnezeiesc. Dar să nu ceară 
(ajutorul) cu indiferenţă, ci cu mintea concentrată, pentru că, altfel, nu 
numai că nu va primi ceea ce a cerut, ci mai degrabă va mânia pe Stăpân. 
Pentru că dacă cineva care, stând şi vorbind înaintea şefului, stă drept, cu 
multă teamă, având nemişcată şi privirea externă şi cea internă a sufletului, 
pentru ca nu cumva să-şi atragă vreo neplăcere, cu atât mai mult se cuvine 
ca înaintea lui Dumnezeu să stea cu teamă şi frică, având îndreptată toată 
atenţia numai către El şi în nici o altă parte. Pentru că El nu priveşte numai 
pe omul exterior, ca oamenii, ci cercetează şi pe cel interior. Aşadar, dacă 
stai înaintea lui Dumnezeu, aşa cum se cuvine, şi îi oferi toate puterile tale, 
să nu încetezi până ce vei primi ceea ce ai cerut; dar dacă conştiinţa ta te 
acuză ca mândru şi dacă, deşi poţi, nu te rogi concentrat, să nu îndrăzneşti 
să stai înaintea lui Dumnezeu, pentru ca să nu devină rugăciunea ta păcat. 
Dacă însă, fiind slăbit de păcat, nu poţi să te rogi cu stăruinţă, constrânge -te 
atât cât poţi şi stai stăruitor înaintea lui Dumnezeu, având mintea 



14 Lucall,8. 

concentrată către El şi rugîndu-L (să fie) alături de tine; şi Dumnezeu iartă, 
fiindcă nu poţi să stai aşa cum trebuie înaintea lui Dumnezeu, nu din 
dispreţ, ci din slăbiciune. Dacă în acest fel te sileşti spre tot lucrul bun, să 
nu încetezi până ce nu vei primi ceea ce ceri, ci să baţi cu răbdare la uşa 
Lui, căutând împlinirea cererii tale. "Căci oricine cere ia - spune (Scriptura) 
- cel ce caută găseşte şi celui care bate i se va deschide"} 5 Căci ce altceva 
vrei să dobândeşti decât numai mântuirea de la Dumnezeu? 



Doreşti să ştii, iubitule, cum aveau răbdare sfinţii şi nu 
deznădăjduiau? Dumnezeu a chemat pe Avraam, când era mai tânăr, şi 1-a 
mutat din pământul asirienilor în Palestina, zicându-i: "Iată, îţi voi da ţie 
pământul acesta şi urmaşilor tăi; şi vor fi ca stelele cerului urmaşii tăi, care 
nu vor putea fi număraţi"} 1 * Şi a trecut număr mare de ani şi au atras 
îmbătrânirea firii lui şi s-a apropiat moartea, dar el n-a spus: Doamne, 
totdeauna mi-ai făgăduit copii şi ai prezis că voi fi tată tuturor neamurilor. 
De bătrâneţe impulsurile firii mele sunt moarte, iar Sara, femeia mea, de 
bătrâneţe nu mai are de mult ceea ce este caracteristic femeii în fiecare 
lună; aşa încât făgăduinţa Ta este mincinoasă. Pentru că doi bătrâni, ce 
nădejde (să mai) avem? N-a spus acestea, nu le-a gândit, ci a rămas 
nezdruncinat în credinţă, şi într-adevăr, după vârstă îmbătrâniseră, dar 
nădejdea era tânără; trupul mergea spre slăbiciune şi producea deznădejde, 
dar credinţa întărea şi sufletul şi trupul. Dumnezeu - spunea - este cel care a 
făgăduit, Stăpânul firii şi nu se poate întâmpla altfel. El face posibile şi pe 
cele cu neputinţă, pentru că El face şi schimbă toate, aşa cum vrea. Să imiţi, 
deci, credinţa lui Avraam. într-adevăr, atunci când firea a slăbit şi 
impulsurile cărnii au amorţit, atunci a luat viaţă făgăduinţa lui Dumnezeu. 
Insuşeşte-ţi exemplele. Dar noi ne rugăm un an şi încetăm stăruinţa; postim 
doi ani şi renunţăm. Aşadar, să nu slăbim în aşteptarea făgăduinţei lui 
Dumnezeu. Căci Cel care a făgăduit aceluia că-i va înmulţi urmaşii, ne va 
făgădui şi nouă că ne va împlini dorinţa, dacă cerem fără încetare. Pentru că 
spune (Scriptura): "Veniţi la Mine toţi cei osteniţi şi împovăraţi şi Eu vă 
voi odihni pe voi"} 1 Pentru că în timp ce tu erai departe de El, obosit şi 
apăsat de sarcina foarte grea a păcatului, El S-a milostivit de tine şi te-a 
chemat, ca să te uşureze de sarcină şi să-ţi dea odihna în viitor, şi tu să nu te 
încrezi în El? Acum, însă, chiar dacă am vrea să tăcem, vom fi mustraţi de 
conştiinţa noastră; căci n-avem încredere în El, fiindcă - aşa-zicând - n-ar 
putea să ne odihnească, şi ezităm să luăm asupra noastră jugul Lui cel 



15 Luca 11,10. 

16 Facere 13, 15-16. 

17 Matei 11,28. 

comod şi uşor şi să intrăm în împărăţia cerurilor prin poarta cea strâmtă, ci 
preferăm mai degrabă să luăm asupra noastră povara grea a păcatelor şi 
prin dorinţele plăcerii noastre să urmăm calea fără îngrădiri şi să intrăm 
prin poarta largă spre pierzare. Dar, va spune cineva, în repetate rânduri am 
cerut şi n-am primit. Aceasta s-a întâmplat, în orice caz, fie pentru că ai 
cerut într-un fel cum nu s-ar fi cuvenit, fie cu necredinţă, fie cu mintea 
împrăştiată, fie lucruri care nu-ţi erau de folos. Dar chiar dacă uneori ai 
cerut lucruri care erau spre folosul tău, n-ai stăruit în cerere. Pentru că 
Scriptura spune: "Prin răbdarea voastră vă veţi mântui sufletele voastre"^ 
şi: "Cel care va răbda până la sfârşit, acela se va mântui"}^ 

VI 

Dumnezeu cunoaşte inima celor care se roagă. Aşadar - va spune 
cineva - ce nevoie are Dumnezeu de cererea noastră? Nu ştie El de ce avem 
trebuinţă? Deci, ce nevoie (este) de cerere? Dumnezeu cunoaşte, într- 
adevăr, ceea ce ne trebuie şi ne procură din belşug toate bunurile materiale, 
spre a ne bucura de ele, şi, fiindcă este bun, plouă şi peste cei buni şi peste 
cei nedrepţi şi face să răsară soarele Său şi peste cei răi şi peste cei buni 20 , 
şi înainte ca să le cerem noi; totuşi, credinţa şi faptele virtuţii şi împărăţia 
cerurilor nu le vei primi dacă nu le vei cere cu osteneală şi cu multă 
stăruinţă. Pentru că se cuvine ca mai întâi să le doreşti şi după aceea să le 
ceri în mod sincer, cu credinţă şi răbdare, oferind toate puterile tale, şi în 
nici un caz să nu fii acuzat de conştiinţa proprie ca cerând fie cu neglijenţă, 
fie cu lenevie; şi atunci vei primi când va vrea Domnul; pentru că El ştie 
mai bine cele ce-ţi sunt de folos. Şi poate pentru aceasta amână să 
împlinească cererea ta, gândind la sârguinţa ta către El, şi ca să cunoşti ce 
importanţă are darul lui Dumnezeu şi să păzeşti cu frică ce ţi s-a dat. Pentru 
că orice dobândeşte cineva cu trudă multă, se îngrijeşte ca să-1 păzească, 
pentru ca nu cumva pierzându-1 să piardă astfel şi osteneala lui mare, şi 
dispreţuind darul lui Dumnezeu să devină nevrednic de viaţa veşnică. Căci 
ce ar fi folosit Solomon dacă ar fi luat cu uşurinţă darul înţelepciunii şi l-ar 
fi pierdut? 

VII 

Aşadar să nu-ţi pierzi curajul dacă nu ţi se va împlini îndată cererea 
ta. Căci dacă Stăpânul cel bun ar şti că, primind îndată darul, nu-1 vei 
pierde, ar fi gata să ţi-1 procure chiar înainte de a-1 cere. Acum însă 

18 Luca21, 19. 

19 Matei 10, 22. 

20 Matei 5, 45. 

procedează aşa (amână) din grija faţă de tine. Căci dacă cel care a primit un 
talant şi 1-a păstrat întreg a fost condamnat pentru că n-a câştigat nimic cu 
el, cu cât mai mult va fi pedepsit cel care 1-a pierdut 21 . Ştiind acestea, că, 
mai curând sau mai târziu, o să primim (totuşi) să rămânem mereu 
mulţumitori Domnului, pentru că toate câte le face Stăpânul, pentru 
mântuirea noastră le rânduieşte; numai să nu ne descurajăm şi să încetăm să 
cerem. Căci pentru aceasta a spus Domnul parabola despre v ăduvă, care cu 
perseverenţa ei 1-a înduplecat pe judecătorul nedrept 22 ; pentru ca şi noi, prin 
stăruinţă necurmată, să primim cele cerute de noi. Căci prin aceasta se 
vădeşte şi credinţa şi dragostea noastră faţă de Dumnezeu, când, şi fără să 
se împlinească îndată cererea noastră, continuăm să-I mulţumim. Aşadar, 
să-I mulţumim fără încetare, ca să ne învrednicim să dobândim bunurile 
Lui veşnice, pentru că Lui I se cuvine mărirea în vecii vecilor. Amin. 
Despre supravegherea gândurilor şi că trupul nu este rău cum au socotit 
unii 



Capitolul II 

Despre supravegherea gândurilor 
şi că trupul nu este rău cum au socotit unii 

I 

înainte de orice şi cu orice chip trebuie stăpânită raţiunea, având 
neadormită supravegherea gândului, aşa încât să nu îngăduie sufletului să 
încline cu uşurinţă, din cauza dorinţelor nerationale, către acţiuni contrare 
ale trupului. Căci vederea trupului este ochiul, iar vederea sufletului este 
mintea (care este) de aceeaşi natură cu el; dar nu aşa ca existând unul în 
celălalt, ci sufletul şi mintea se identifică, pentru că mintea este puterea 
naturală de raţiune a sufletului, iar nu ceva din afară. Căci atunci când 
sufletul - precum îl stimulează inteligenţa lui, care a fost sădită în el în mod 
natural de Sfânta Treime când 1-a creat - reflectă la cele bineplăcute şi 
necesare, atunci îndată se eliberează de influenţele păgubitoare ale trupului; 
după cum, presimţind şi înfrânând pornirile dezordonate ale trupului, 
redobândeşte liniştea ce i se cuvine şi, fără nici o piedică, se ataşează 
gândurilor conforme cu natura ei, căci, potrivit puterii care există în ea, 
contemplează cu intensitate sfânta şi adorata Treime şi reflectă la 
inaccesibilitatea măririi dumnezeieşti, din cauza extraordinarei ei străluciri, 
la curăţenia fericirii, la infinitatea înţelepciunii, la constanţa şi plăcerea 
liniştii, la natura nepăsătoare şi de neclătinat. Căci aceluia ce nu i se poate 

21 Matei 25, 25-30. 
22 Luca 18,2-5. 

întâmpla nimic neprevăzut, pentru că deţine cunoaşterea celor întâmplate şi 
a tuturor celor care s-ar putea întâmpla, şi are în mâinile sale toate, aceluia 
căruia nimic nu i se poate împotrivi sau este în măsură să prevadă totul, la 
acela este logic să existe linişte şi netulburare continuă. Pentru că 
tulburările în gândurile oamenilor le provoacă, prin natura lor, împrejurările 
neaşteptate şi neprevăzute. Aşa încât cel care nu se tulbură de nici o răutate 
şi are toată virtutea şi tot binele care urmează, acela pe drept va câştiga 
bucuria neclătinată şi veşnică. Pentru că bucuria urmează virtutea şi 
bunătatea, precum spune profetul: " veseli-se-va Domnul de lucrurile Lui" P 

II 

Aşadar, sufletul care-şi păstrează mintea cu vegherea şi forţele ce-i 
aparţin se va afla în gândurile amintite mai înainte şi va exercita caracterul 
său spre ceea ce este corect şi drept, cinstit şi paşnic. Dar când va înceta să 
reflecteze şi să privească cu atenţia cele ce se cuvin, atunci patimile 
trupului, ca şi câinii răi şi îndrăzneţi care pierd din vedere supravegherea, 
se trezesc şi atacă cu forţa sufletul, fiecare dintre patimi încearcă în mod 
diferit ca să-1 divizeze, repartizându-şi sieşi în parte din puterea lui vitală. 
Căci ştiu că sufletul, deşi este unul şi acelaşi, are (totuşi) două puteri: una 
este cea vitală a trupului, iar cealaltă este cea care are în vedere cele ce 
există, pe care o şi numim raţiune. Dar puterea vitală a trupului, fiindcă 
trupul şi sufletul sunt unite, există de la natură, în temeiul unirii, şi nu dintr- 
o dispoziţie; căci aşa cum soarele nu este în măsură să nu lumineze lucrul 
către care şi-a trimis razele, la fel şi sufletul nu poate să nu dea viaţă 
trupului în care va fi creat. Totuşi puterea speculativă este pusă în mişcare 
de voinţă (din dispoziţie). Aşadar, dacă, în general, sufletul se învoieşte cu 
puterea lui speculativă şi raţională să vegheze, precum spune profetul: "nu 
va dormita cel ce te păzeşte"?* 1 atunci el adoarme patimile trupului în două 
moduri: pe de o parte, le cuminţeşte şi le calmează prin înfăţişarea 
lucrurilor celor mai bune şi mai convenabile cu care se îndeletniceşte, iar 
pe de altă parte, prin grija lui, (supraveghind) liniştea trupului. Dacă însă 
sufletul va adopta lenevia şi prin aceasta nu va pune în lucrare partea lui de 
veghere, atunci patimile trupului vor găsi inactivă puterea vitală, o vor 
împărţi, şi, fiindcă nu va exista nimeni ca să supravegheze şi să împiedice 
răul (patimile), vor antrena sufletul spre propriile lor plăceri şi acţiuni. Aşa 
încât patimile trupului sunt violente atunci când puterea raţională care 
există în noi lâncezeşte, dar sunt ascultătoare atunci când aceasta 
reacţionează şi dispune. Aşadar, nu este de condamnat trupul la aceia care 
vor să gândească corect despre el. Se cuvine deci ca prin expunerea părerii 

23 Psalmi 103,32. 



24 Psalmi 120,3. 

mele să dezminţim şi părerile greşite ale acelora care gândesc rău despre 
trup. Căci, iubitule, aşa cum calul este lucru bun şi cu cât este mai vioi şi 
mai impetuos de la natură, cu atât este mai bun, el are totuşi nevoie de 
cineva care să-1 înfrâneze şi să-1 conducă pentru că este lipsit de gândire; 
iar atunci când cel care-1 înfrânează este călare pe el, calul se va forţa să 
facă uz de natura lui. 

III 

Dacă, aşadar, călăreţul va folosi cum trebuie vioiciunea calului, îşi 
serveşte interesul, îşi împlineşte scopul, se salvează pe sine însuşi, şi calul 
se dovedeşte foarte bun în vederea folosirii; dacă însă călăreţul va conduce 
rău calul tânăr, animalul adeseori se abate din drum, pe unde nu există 
drum, iar atunci când revine la drumul normal, câteodată îl aruncă jos chiar 
pe cel care este călare, şi neîndemânarea celui care ţine frâul îi poate pune 
în primejdie pe amândoi. Aşa să gândeşti şi pentru suflet şi pentru trup. 
Căci trupul n-a primit pornirile lui naturale fără motiv, ci în general spre 
cele bune şi de folos fiecăruia; dar este lipsit de gândire raţională, pentru ca 
sufletul să fie cinstit cu virtuţile gândirii. Căci dacă sufletul foloseşte, aşa 
cum se cuvine, pornirile trupului, salvează şi trupul şi este şi el însuşi în 
afară de primejdie; dacă însă va neglija lucrarea conducerii şi, cuprins de 
somnul neglijenţei, va abandona îndrumarea trupului, atunci acesta, fiindcă 
este lipsit de gândire raţională, se îndepărtează de la drumul drept şi 
antrenează spre acelaşi rău sufletul, nu din propria-i răutate, ci din cauza 
acelei indiferenţe (a sufletului). Căci, dacă patimile trupului n-au putut să 
fie subjugate de suflet, pe bună dreptate trupul va fi răspunzător; dacă însă 
el s-a făcut ascultător multora, care s-au străduit să-1 stăpânească, trupul 
este nevinovat faţă de cei care au încercat să-1 acuze de (a fi) căpetenie a 
răutăţii, iar răspunzător pentru lipsa de grijă este sufletul, ca acela căruia îi 
revine conducerea asupra trupului, dar nu fiindc ă acesta ar avea de la natură 
răul în sine, ci pentru că-i lipseşte binele care a fost instituit în el. Căci 
viciul nu este nimic altceva decât lipsa virtuţii. 



Capitolul III 
Nu se cuvine să avem convorbiri cu femei, fără supraveghere 

I 

Despre supravegherea gândurilor şi despre înfrânarea patimilor 
trupului, despre destinderea şi odihna omului interior şi despre cunoaşterea 
şi studierea îndatoririlor lui am vorbit mai înainte, pe cât a fost posibil, 

îndeajuns. Dar este nevoie nu numai de supravegherea gândurilor, ci chiar 
de ferirea de a vorbi despre ele, pe cât este posibil, mai ales, acelea care - 
fiindu-ne apropiate -, ne readuc în minte patimile şi astfel agită şi tulbură 
gândirea şi provoacă în suflet lupte şi războaie. Căci războiul care, fără voia 
noastră, vine asupra noastră, ni-1 asumăm de nevoie; la primul război şi 
înfrângerea poate să fie iertată, dar să ne rugăm să nu se întâmple aceasta 
cu luptătorii care urmează pe Hristos; la al doilea (război) însă înfrângerea, 
în afară de faptul că-1 face pe om de batjocură, îl lipseşte şi de iertare. Se 
cuvine deci să evităm, cât se poate mai mult, relaţiile şi întâlnirile cu 
femeile, în afară dacă vreo nevoie indispensabilă ar face întâlnirea de 
neevitat. Dar şi atunci când s-ar produce o asemenea nevoie, să ne păzim ca 
de foc, şi să ne despărţim cu hotărâre şi cât mai iute posibil. Să ai în minte 
ce spune despre aceasta înţelepciunea: "Oare va pune cineva foc în sânul 
lui fără ca veşmintele lui să nu ardă? Sau va merge cineva pe cărbuni 
aprinşi, fără să-şi frigă tălpile?". 25 

II 

Dar dacă cineva ar spune că nu este păgubit de întâlnirile şi de relaţia 
cu femeile, acesta sau nu are natură bărbătească, şi acesta este lucru foarte 
curios (cu totul rar), fiindcă se găseşte între natura bărbătească şi cea 
femeiască (aşa cum sunt eunucii), cei care din naştere sunt incapabili pentru 
unirea cu femeia, dacă, desigur, acceptăm că şi aceia sunt impasibili şi fără 
vreo zvâcnire către femei, pentru că - aşa cum spune înţeleptul - "dorinţa 
eunucului, inapt pentru unirea cu femeia, este să defloreze fecioara", 26 sau, 
dacă ar avea natură bărbătească, nu-şi dă seama, fiindcă fiind scăldat în 
patimi, imită pe aceia care se înfurie şi vociferează şi socotesc că nu au nici 
o suferinţă (patimă) în timp ce starea lor este groaznică. Dar să admitem 
imposibilul, că ar exista cineva care n-ar fi înţepat de pasiune bărbătească. 
Chiar dacă personal n-ar avea dorinţă, el nu poate să convingă cu uşurinţă 
şi pe alţii că nu are; iar când cineva scandalizează pe alţii, fără să aibă de 
câştigat ceva, ştim că nu este lipsit de primejdie pentru cel care face aşa 
ceva. După aceea trebuie să avem în vedere şi o altă latură că, anume, chiar 
dacă bărbatul şi-ar păstra gândurile curate, nu poate să susţină că şi femeia 
este deasupra patimilor trupeşti; căci de multe ori, dacă nu-şi poate aduna 
gândul şi se încălzeşte în dorinţă, aceasta i se va întâmpla din cauza celui 
cu care a avut convorbiri, fără supraveghere. Şi acesta, într-adevăr, nu se 
răneşte; el răneşte totuşi de multe ori, fără să-şi dea seama. Şi o tânără care 
disimulează, aşa-zicând, iubirea duhovnicească, mergând continuu la un 
ascet, începe să fie cuprinsă de păcat prin ochi şi prin priviri nestăpânite, 



25 Pilde 6, 27-28. 

26 înţelepciunea lui Sirah 20. 3. 

este roasă de privirea celui de lângă ea şi cu gânduri necurate îşi distruge 
curăţia lăuntrică de care se îndrăgosteşte cu înfocare îndeosebi cel tânăr 
căsătorit. Aşadar, ca să nu se întâmple nimic din cele amintite, se cuvine să 
ne ferim, dacă într-adevăr este cu putinţă, şi, în general, dacă nu este cu 
putinţă, să evităm cel puţin convorbirile dese şi prelungite şi întâlnirile cu 
femei, nu fiindcă urâm genul feminin, ferească Dumnezeu, nici pentru că 
renegăm rudenia cu acelea; dimpotrivă, se cuvine să le apropiem şi să le 
ajutăm după putinţă, în general pe fiecare (femeie), ca una ce participă la 
firea omenească, dar îndeosebi pe acelea care au luat asupra lor luptele 
castităţii, ca surori împreună luptătoare cu noi; dar să fim atenţi, ca nu 
cumva întâlnirea să ne readucă în memorie patima pe care reuşisem s-o 
îndepărtăm şi s-o depăşim. 



Capitolul IV 

Se cuvine ca să potrivim cumpătarea 

după puterea trupului, iar munca trupească 

este bună şi legitimă 

I 

Aşadar, se cuvine să avem stăpânire şi asupra pântecelui. Căci 
educarea pântecelui este înlăturarea pasiunilor, iar înlăturarea pasiunilor 
este liniştea şi seninătatea sufletului, iar liniştea sufletului este izvorul cel 
mai productiv de virtuţi. Dar cea mai bună cumpătare a pântecelui este cea 
potrivită fiecăruia după puterea trupului. Căci unora oboseala poruncită nu 
le-a produs supărare, ci le-a dat mai degrabă bună dispoziţie decât mâhnire; 
datorită solidităţii şi neobişnuitei construcţii şi puteri a trupului, şi ceea ce 
pentru aceştia era uşor de suportat, pentru alţii a devenit cauză de primejdii. 
Pentru că între trupuri poate să găsească cineva atâta deosebire câtă există 
între aramă şi fier, pe de o parte, şi bucăţelele de lemne pe de altă parte. 
Aşa încât cumpătarea se cuvine să fie practicată ţinându-se seama de 
puterea existentă. Căci virtuţile, când sunt obţinute numai în suflet, au 
aceeaşi valoare pentru toţi, precum bunăvoinţa, indulgenţa, modestia, 
bunătatea, dragostea frăţească, sinceritatea, dragostea de adevăr, 
compasiunea, amabilitatea, filantropia; dar pe acestea le numim virtuţi 
proprii sufletului, pentru că, desigur, la dobândirea şi însuşirea lor trupul nu 
contribuie cu nimic mai mult pentru suflet, decât numai c ă se face pentru el 
camera de deliberare în care sunt discutate virtuţile şi sunt luate hotărârile. 
Totuşi cumpătarea se cuvine să fie limitată pentru fiecare om după puterea 
lui trupească, aşa încât nici să nu contribuim mai puţin decât îngăduie 
puterea reală, nici să nu ne forţăm peste putere. Pentru că şi aceasta, 

socotesc, se cuvine s-o avem în deosebită atenţie, ca nu cumva, adică să 
consumăm rezistenţa trupului cu excesul cumpătării şi să-1 facem 
neputincios să împlinească actele importante. Pentru că Dumnezeu când a 
creat pe om, n-a voit ca el să fie nelucrător şi nemişcător, ci să fie activ 
pentru îndatoriri, căci pe Adam 1-a aşezat în paradis poruncindu-i ca să-1 
lucreze şi să-1 păzească 27 (căci chiar dacă în poruncă ar fi sens de teorie, 
totuşi înţelesul special al ei a fost vrednic de zel şi studiu), iar după căderea 
lui de acolo i-a poruncit să-şi mănânce pâinea în sudoarea feţei 28 . Iar că cele 
spuse pentru Adam au fost spuse şi pentru toţi descendenţii lui rezultă clar 
din aceasta: Că Dumnezeu a hotărât împotriva lui (Adam) şi moartea când a 
spus: "pământ eşti şi în pământ te vei întoarce", 29 şi că toţi urmaşii lui au 
devenit părtaşi cu el întru totul la această nenorocire. Se cuvine aşadar să 
nu se intervină cu ceva contra naturii şi contra celor hărăzite de Făcătorul 
naturii, ci, fiecare respectând aceste hotărâri, să aibă corpul capabil să 
activeze şi să nu fie niciodată extenuat prin excese. Acesta cred că este 
modul cel mai bun pentru activitate, să păstreze fiecare cu fidelitate legile 
rânduite. 

II 

De altfel, chiar din mulţimea mărturiilor Sfintei Scripturi putem să 
stabilim ceea ce s-a spus. Căci Sfânta Scriptură porunceşte într-adevăr ca să 
lucrăm şi să ne mişcăm cu trupul şi mai degrabă să sprijinim neputinţa 
unora decât să folosim ajutorul altora, dar să nu-1 secătuim şi să nu-1 slăbim 
cu asceză exagerată. Şi pentru aceasta, îţi voi prezenta ca martor mult mai 
vrednic de încredere pe Sfântul Pavel, care spune: "Auzim că unii de la voi 
umblă fără rânduială, nelucrând nimic"; 30 dar confundând nelucrarea cu 
neorânduiala, spune: "că noi n-am fost fără rânduială la voi, nici n-am 
mâncat de la cineva pâine în dar, ci cu muncă şi cu trudă am lucrat noaptea 
şi ziua" 31 şi mai mult decât aceasta: "mâinile acestea au lucrat pentru 
trebuinţele mele şi ale celor care erau cu mine"; 32 şi în alte părţi: "ca să-şi 
mănânce pâinea lor muncind" 33 şi: "ca să trăiţi în linişte, să faceţi fiecare 
ale sale şi să lucraţi cu mâinile voastre". , 34 

Se cuvine ca ascetul să fie străin de orice înfumurare, şi, când merge 
pe o cale efectiv frecventată, să nu se încline (privind) nici într-o parte, nici 
într-alta; adică nici comoditatea să n-o îmbrăţişeze, nici trupul să nu-1 



27 Facerea 2, 15. 

28 Facerea 3, 19. 

29 Facerea 3, 19. 

30 II Tesalonicieni 3,11. 
31 II Tesalonicieni 3, 7-8. 
32 Fapte 20, 34. 
33 II Tesalonicieni, 3, 12. 
34 1 Tesalonicieni 4, 11. 

extenueze prin cumpătare exagerată. Pentru că, dacă era bine ca să neglijăm 
trupul şi să fie un mort viu, Dumnezeu în orice caz dintru început ne-ar fi 
construit astfel; dar dacă nu ne-a construit aşa, totdeauna am făcut ceea ce a 
hotărât bine; şi fiindcă ne-a creat bine, toţi câţi nu păstrează pe cât este 
posibil ceea ce a fost bine construit păcătuiesc. 

III 

Aşadar ascetul pios un lucru să reflecteze: ca nu cumva viciul să se 
instaleze în sufletul lui din neglijenţă, ca nu cumva curăţenia şi atenţia 
gândului către Dumnezeu să înceteze, ca nu cumva sfinţenia Duhului şi 
luminarea care vine de acolo în suflet să se întunece. Pentru că, dacă cele 
menţionate se dezvoltă bine, pasiunile trupului nu vor găsi în nici un caz 
prilej să se trezească atunci când sufletul se îndeletniceşte cu cele de mai 
sus şi nu oferă prilej trupului pentru trezirea pasiunilor. C ăci dacă de multe 
ori, când reflectăm cu gând stăruitor, ceva pentru viaţă, vederea şi urechea 
rămân impasibile şi întreg sufletul este atent la gândire, lăsând senzaţiile 
izolate, cu atât mai mult nu vom avea timp să gândim la patimi, dacă 
dragostea dumnezeiască prinde vigoare în sufletul nostru. Dar chiar dacă 
cumva acestea s-ar răzvrăti puţin, ele vor fi liniştite îndată cu superioritatea 
sufletului. Căci spune -mi, ce este mai bine, să imităm pomii fructiferi, care 
şi pe ei se umplu până sus şi pe alţii îi bucură de roadele lor, sau să ne 
facem asemenea plantelor care se ofilesc de căldură şi secetă, şi să fim - 
după profet - sfeclă pe jumătate coaptă, 35 care nu poate să fie întrebuinţată 
nici pentru nevoile familiei (deşi avem în noi de la natură puterea pentru 
tratamentul care ne este necesar), şi să urmărim adevărul pe jumătate, 
numai pentru suflet, nu şi pentru trup? Căci dacă am fi fost stabiliţi fără 
trup, ar fi fost necesar să cercetăm ceea ce este mai de preţ numai pentru 
suflet; dar fiindcă omul este dublu, dublă se cuvine să fie şi căutarea 
virtuţii, obţinând-o şi prin oboselile trupului şi prin exercitările sufletului. 
Dar oboselile trupului nu sunt nelucrarea, ci munca. 

IV 

In orice caz se cuvine ca şi aceasta s-o avem în vedere, ca să nu ne 
lăsăm antrenaţi în slujirea plăcerilor, sub pretextul trebuinţei trupului. Căci 
dacă era posibil să îndeplinim muncile trupului, suportând o lips ă continuă, 
aceasta ar fi (fost) extraordinar; dar fiindcă foarte puţine trupuri pot să se 
menţină cu asemenea regim, se cuvine să postim cu măsură şi să procurăm 
trupului întărirea care-i este necesară, fără ca plăcerea să comande în 



35 Isaia51,20. 

privinţa alimentelor, ci gândirea să stabilească precis trebuinţa, aşa cum un 
doctor cunoscător al îndatoririlor (cu experienţă) tratează o boală fără nici o 
dificultate. Aşadar, când sufletul va dobândi această dispoziţie, cel care 
mănâncă nu va apărea deloc mai prejos în înţelegere decât cel care nu 
mănâncă, iar în privinţa scopului urmărit îşi va impune sieşi nu numai 
postul continuu, ci chiar inaniţia, şi cu procurarea celor necesare pentru 
corp va avea lauda unei foarte bune iconomii. Căci educarea bine făcută 
trupului şi cumpătarea în mod obişnuit nu înfierbântă dorinţele şi nu produc 
dorinţe de neînfrânat. Pentru că aceasta provine din poftă nesăţioasă şi din 
voluptate. Aşadar acestea, (urmate) pe cât este cu putinţă după legile naturii 
şi mărturiile dumnezeieştii Scripturi, vor fi suficiente ca să întărească pe cel 
care stă înaintea noastră spre examinare. Totuşi fiindcă se cuvine să întărim 
cele spuse nu numai cu sfaturi orale, ci să şi confirmăm sfatul cu exemple 
practice, vom merge la însăşi viaţa după trup a Mântuitorului, pe care a 
lăsat-o ca model şi exemplu de virtute pentru toţi cei care doresc să trăiască 
pios; aşa încât ceilalţi, văzând acele exemple, să trăiască într-un mod 
asemănător cu acestea, fără să denatureze în nici un caz originalul 
(arhetipul) prin deosebirea imitării. Dar că Mântuitorul a lăsat propria Lui 
viaţă ca model al celei mai bune vieţi pentru toţi care doresc să I se supună 
Lui, ascultaţi-L chiar pe El învăţând despre aceasta: "Dacă-Mi slujeşte 
cineva - spune - să-Mi urmeze"? 6 neînţelegând urmarea după trup (ceea ce 
ar fi imposibil tuturor, ştiindu-se că Domnul se află acum cu trupul în 
ceruri), ci imitarea vieţii Lui, cu stricteţe, cât este posibil. 



Aşadar, cum a trăit şi cum S-a comportat Mântuitorul nostru? El n-a 
săvârşit nici un păcat 37 . Căci, cum s-ar putea ca dreptatea să fie învinsă de 
păcat? Sau cum s-ar putea ca minciuna să învingă adevărul? Sau cum s-ar 
putea ca forţa să fie învinsă în luptă de slăbiciune? Sau cum s-ar putea ca 
inexistenţa să aibă stăpânire peste existenţă? Căci lui Dumnezeu, Care 
exista de totdeauna, iar existenţa Lui nu are hotar, nu I se poate pune limită; 
în timp ce păcatul existând ca un început nu poate fi conceput cu o 
asemenea însuşire; deci, înţelegându-se existenţa (păcatului) numai pe 
timpul cât lipseşte binele în cei care săvârşesc păcatul, mai degrabă decât în 
cele săvârşite rău, se întâmplă cu răutăţile ca şi cu întunecimea spirituală, 
care se împrăştie cu lumina dreptăţii; pentru că lumina luminează în 
întuneric 38 ; şi întunericul durează până la încetarea faptelor rele. Căci 
atunci când sunt părăsite faptele rele, dispare totodată şi existenţa păcatului. 

36 Ioan 12,26. 
37 1 Petru 2, 22. 
38 Ioanl,5. 

"Căci - conform Scripturii - păcatul lui va fi căutat şi nu se va af/a"; 39 iar 
dacă pedeapsa pentru păcate încă se păstrează pentru cei ce păcătuiesc, şi 
pedeapsa pentru nedreptăţi este fără sfârşit. Aşadar, Domnul "păcat n-a 
săvârşit, nici vicleşug in gura Lui nu s-a af/at"; 40 dar El a procurat multe 
exemple de răbdare, îngăduinţă, cinste, blândeţe, filantropie, bunătate, 
modestie, înţelepciune şi, în general, de orice virtuţi care sunt relatate clar 
în Evanghelii. într-adevăr răbdarea şi îngăduinţa Lui sunt demonstrate prin 
aceea că a suportat ispitirile, care ascundeau totdeauna exagerări, care 
aveau loc imediat, fapte urâte anterioare şi prin aceea că le demonstra în 
mod paşnic, ca să-i îndepărteze de răutate; dar (în general), nu se apăra şi 
nu ataca, ci se străduia să înfrângă răutatea acelora cu binefaceri, iar 
rezistenţa răutăţii lor, cu daruri de bunuri şi, în sfârşit, prin faptul că a 
acceptat să fie răstignit pentru aceia care L-au răstignit. Iar, blândeţea şi 
bunăvoinţa lui Iisus s-au dovedit prin faptul că primea pe toţi cu bunătatea 
corespunzătoare Lui şi da curajul conversaţiei (relaţiei) cu El nu numai 
celor mai importanţi dintre oameni, ci şi acelora care se obişnuiseră şi 
doreau să facă cele mai necinstite fapte. Aşadar, astfel se apropiau 
desfrânaţii şi vameşii, nu ca să-şi mărească patima luxului sau a zgârceniei, 
ci ca să şteargă patima sufletului. Şi nu erau tulburaţi de conştiinţa 
perversităţii atât de mult, pe cât luau curaj din nădejdea vindecării; pentru 
că aflau şi cea mai înaltă experienţă a nădejdii. Dar care sunt dovezile 
filantropiei şi milei Lui? într-adevăr, uneori folosea masa întinsă în pustie 
pentru cei obosiţi din lipsă, dar îi primea în două moduri: şi cu abundenţa 
celor necesare şi cu felul aprovizionării contrar oricărei aşteptări; alteori se 
milostivea de mulţimile care se aflau (înaintea Lui), pentru că erau necăjite 
şi rătăcite ca oile fără păstor şi vindeca slăbiciunile trupeşti, restabilind 
membrele mutilate, vindeca infirmităţile, dezlega bolile sufleteşti şi 
legăturile de nedezlegat ale păcatelor şi instrumentele schimburilor 
constrângătoare (nedrepte), pe care le-au făcut cu tatăl păcatului, diavolul. 
Iar pentru modestia (umilinţa) Lui, cât de mari sunt dovezile? Căci nu 
numai că a preferat să fie învestit cu corp, ci S-a şi făcut şi S-a numit, după 
felul care exista, Copil al unor părinţi modeşti; adică S-a făcut Copil al 
mamei Lui, dar a fost Copil al celui care a fost socotit tatăl Lui. 41 Iar 
înţelepciunea Lui se constată din faptul că, pe de o parte, a mustrat pe 
saducheii care încercau să ia în derâdere învierea cu povestea celor şapte 
fraţi care au murit ca soţi ai uneia şi aceleiaşi femei, 42 iar pe de altă parte, a 
ruşinat pe ucenicii fariseilor împreună cu irodianii când L-au ispitit 
întrebând dacă trebuie să dăm dajdie Cezarului sau nu 43 şi au primit 

39 Psalmi 9, 35. 
40 Isaia53,9;IPetru2, 22. 

41 Matei 13, 55. 

42 Matei 22, 25. 

43 Matei 22, 17. 

răspunsul ingenios, care putea să producă nedumerirea lor în ambele 
(sensuri); pentru că a poruncit nu să dea, ci să restituie: "Daţi - aşadar, a 
spus - Cezarului cele ce sunt ale Cezarului". 44 pentru că moneda era a 
Cezarului, al cărui chip şi inscripţie le purta. 



VI 

Acestea sunt faptele pe care le-am relatat, dar există infinit mai 
multe; totuşi câte şi cât de importante sunt cele ale trupului, pentru care 
îndeosebi avem şi exemplu? într-adevăr, în vârsta copilăriei (Mântuitorul) 
era supus părinţilor şi suporta cu ei, liniştit şi ascultător orice oboseală 
trupească. Căci (aceştia) erau oameni drepţi şi evlavioşi, dar nu înstăriţi, ci 
lipsiţi chiar şi de cele necesare (mărturie este ieslea care le-a servit ca 
adevărată locuinţă); ei îndurau neîntrerupte oboseli trupeşti, asigurându-şi 
în acest mod cele necesare. Iar Iisus, fiindcă li se supunea - precum spune 
Scriptura - le dovedea totdeauna ascultarea, participând la ostenelile lor. 
Dar, treptat-treptat, venind timpul descoperirii binefacerilor indispensabile 
şi dumnezeieşti, El şi-a ales ucenici în vederea propovăduirii împărăţiei 
cerurilor, însă nu s-a stabilit într-un loc, ca trupul să se odihnească iar 
slujirea s-o îndeplinească alţii, ci a călătorit neîntrerupt pe jos, slujind în 
acelaşi timp cu ucenicii, aşa cum Iisus a spus: "Iată Eu sunt în mijlocul 
vostru, ca cel care slujeşte" 4,5 şi, " după cum şi Fiul Omului n-a venit să I Se 
slujească, ci ca El să slujească". 46 Câteodată spăla picioarele ucenicilor săi, 
alteori rămânea mai mult timp, învăţând într-un loc, dar (în general) mergea 
neobosit din loc în loc, (făcând toate acestea) pentru mântuirea noastră. O 
dată a folosit un asin 47 , şi aceasta, se pare, numai pentru puţin, dar nu ca să 
odihnească trupul, ci ca să se împlinească prin fapte profeţia. Iar Apostolii 
ce-au făcut? N-au imitat pe Stăpân? Nu s-au supus ei fără încetare la 
oboseli? Să privim la Pavel care lucra fără încetare, călătorind continuu, pe 
uscat, pe mare, a trecut prin primejdii, a suferit răutăţi, a fost alungat, a fost 
biciuit, a fost bătut cu pietre; la toate ispitirile a răspuns cu ardoarea 
sufletului şi cu forţa trupului. Dacă totuşi prin excese şi-a slăbit puterea 
trupească, nu va fi încununat pentru cele de mai sus. 

Aşadar este bine ca acela care imită prin virtuţi sufleteşti şi prin 
exerciţii trupeşti viaţa Stăpânului şi a ucenicilor Lui şi a Apostolilor să-şi 
păstreze trupul activ şi să-1 folosească în slujirea celor mai bune fapte. 
Pentru că acţiunea (misiunea) sufletului este s ă dea preferinţă faptelor bune 



44 Matei 22, 21. 

45 Luca 22, 27. 

46 Matei 20, 28. 

47 Matei 2 1,7. 

câte se împlinesc şi cu colaborarea trupului, iar acţiunea (misiunea) trupului 
(este) să înfăptuiască pe acelea cărora sufletul le dă preferinţă. Dar când 
trupul slăbeşte şi nu mai este în stare să lucreze, faptul rămâne neterminat, 
ascuns în intenţie, ca un vlăstar care se ofileşte în pământ şi nu mai ajunge 
să fie de folos celor care l-au plantat. 

VII 

Dar, va spune cineva, şi Domnul a postit mai mult timp, ca şi Moise 
şi profetul Ilie. Ia aminte însă şi la aceasta, că Domnul nostru numai o 
singură dată a făcut aceasta, şi Moise şi Ilie la fel; iar tot restul timpului au 
îngrijit trupul după rânduiala cuvenită şi l-au păstrat activ şi exercitându-L 
permanent cu străduinţe şi osteneli, au realizat astfel strălucitoare virtuţi ale 
sufletului cu colaborarea trupului, dup ă ce au reuşit să facă mai întâi viaţa 
lor reală pecete şi desăvârşire a vieţii sufleteşti. Astfel a făcut Moise, astfel 
a făcut Ilie şi însuşi Ioan, care potrivit iconomiei planului nedezv ăluit al lui 
Dumnezeu a trăit timp îndelungat în pustie, dar dup ă ce s-a împlinit planul 
lui Dumnezeu, el a venit în lume, unde a predicat şi a botezat - acestea 
aparţin vieţii practice - şi din cauza curajului faţă de Irod şi-a încheiat lupta. 
Aceasta a făcut-o tot catalogul sfinţilor şi însuşi Iisus, pentru ca din toate 
părţile să devină clar, şi din legile firii şi din învăţătura Dumnezeieştilor 
Scripturi şi din faptele tuturor sfinţilor şi din felul vieţii Mântuitorului 
nostru şi din rânduiala vieţii celor cuvioşi, că este bine şi avantajos ca mai 
degrabă să întărim corpul decât să-1 părăsim şi mai bine să-1 facem în stare 
de fapte bune decât să-1 facem nelucrător cu voinţa noastră. 



Capitolul V 

Se cuvine ca ascetul să se îndeletnicească 
cu lucrări potrivite 

Fără îndoială, se cuvine ca ascetul să se ocupe cu lucrări potrivite, 
cele care, adică, nu au nici o legătură cu negustoria şi cu petrecerile 
îndelungate şi cu câştigul necinstit, cele pe care le putem executa, în 
general, într-un spaţiu acoperit, aşa încât şi lucrarea să se facă şi liniştea să 
se păstreze. Dar dacă totuşi o nevoie indispensabilă ar impune îndeplinirea 
unei lucrări în loc descoperit, nici aceasta să nu împiedice înţelepciunea. 
Pentru că înţeleptul adevărat, care are trupul (drept) sală de meditaţie şi de 
locuinţă sigură a sufletului, chiar dacă s-ar afla din întâmplare în piaţă, sau 
la bâlci, sau la munte, sau pe câmp, sau în mijlocul unei mari mulţimi, el îşi 
concentrează mintea în sine şi reflectează la cele ce i se potrivesc lui. Căci 
este posibil ca ascetul stând în casă, cu gândurile să rătăcească afară şi 

aflându-se în piaţă să fie liniştit, ca şi cum ar fi în pustie, îndreptându-şi 
gândul numai spre sine şi spre Dumnezeu şi să nu accepte în simţuri 
tulburările care din simţuri lovesc în suflet. 



Capitolul VI 

Nu se cuvine ca ascetul să stea de vorbă 
cu toţi oamenii nesupravegheat 

I 

Se cuvine ca nici să nu ne încredem în toţi oamenii, nici să nu ne 
dăm pe faţă sau să ne descoperim fără nici o precauţie. Căci cel care 
trăieşte după Dumnezeu are pe mulţi care-1 pândesc, şi deseori înşişi cei 
apropiaţi (ai casei) sunt spionii vieţii lui. Aşadar, se cuvine să nu avem 
întâlniri cu cei din afară, pe care nu i-am cunoscut. Căci, dacă Mântuitorul, 
precum spune Evanghelia, nu S-a încrezut în toţi (pentru că spune că 
"însuşi Iisus nu Se încredea în ei") 4g ; dacă El, Cel curat, Cel căruia nu I se 
poate aduce nici o învinuire, Cel ireproşabil, Cel Drept, Cel întru totul 
virtuos (se comportă astfel), cum noi, cei păcătoşi, care alunecăm uşor, care 
nu ne ajungem totdeauna scopul, fie din cauza slăbiciunii fizice, fie din 
cauza celui care luptă mai dinainte împotriva noastră în mod pervers şi fără 
încetare, dacă ne vom încredinţa oamenilor ciudaţi, nu vom atrage asupra 
noastră acuzaţii răutăcioase şi nu vom întări maşinaţiile împotriva noastră? 
Căci adeseori cei perverşi încearcă să ponegrească şi pe cele făcute bine şi 
nu suportă să lase fără ponegrire chiar greşelile cele mai mici. 

II 

Se cuvine, aşadar, ca relaţiile cu cei din afară să aibă loc cu prudenţă; 
pentru că prin ele celor retraşi din viaţă, din lipsă de experienţă a 
gândurilor, le-ar putea surveni şi altă suferinţă. Căci ei socotesc că nu s-a 
schimbat părerea celor care şi-au schimbat felul de viaţă, ci că s-a schimbat 
firea omenească a lor; şi nu gândesc că asceţii sunt frământaţi în ei de 
aceleaşi patimi şi că le înving cu puterea sufletului şi cu înstrăinarea lor de 
plăceri, ci socotesc că patimile au fost smulse complet din natura trupului 
lor. Pentru aceasta, deci, dacă duhovnicul ar cădea chiar şi numai într-o 
mică greşeală, îndată toţi, şi cei care mai înainte îl lăudau şi îl admirau cu 
multă căldură, se fac acuzatori aspri şi demonstrează că laudele anterioare 
ale lor nu erau adevărate. Căci aşa cum atunci când un luptător ar aluneca, 



48 Ioan 2, 24. 

adversarul îndată se ridică, îl loveşte şi îl doboară, la fel şi aceia, când văd 
pe cel care îşi duce viaţa în exercitarea virtuţii că se îndepărtează oricât de 
puţin de la bine, îl acuză cu injurii şi calomnii, ca şi cum ar arunca cu mii 
de săgeţi, fără să ţină seama că ei înşişi sunt răniţi în fiecare zi cu săgeţi ale 
patimilor. Căci luptătorii virtuţii, deşi sunt atacaţi de patimi asemănătoare, 
nu sunt influenţaţi de ele decât în mică măsură sau de obicei deloc, cu toate 

5 5 ' 

că sunt atacaţi de cel potrivnic mai puternic decât aceia. Pentru că într- 
adevăr aceştia au recunoscut lupta împotriva aceluia, şi ca urmare pentru 
cel rău este mare victoria ca să-i învingă, dar mai importantă este rana dacă 
el este învins, fiindcă este învins definitiv în toate celelalte laturi ale 
virtuţii; dimpotrivă, războiul împotriva celor care se încredinţează vieţii 
lumeşti este dispreţuit, pe de o parte, pentru că cei mai mulţi dintre aceştia, 
în mod inevitabil, aleargă către înfrângere, fiind atraşi de diferite plăceri şi 
de dorinţe către păcat, procurându-i acestuia victoria uşoară împotriva lor, 
iar pe de altă parte, pentru că şi aceia care se arată că se opun oarecum 
păcatului, cu diferite pretexte se retrag uşor din luptă şi, întorcând spatele şi 
adoptând o atitudine îndărătnică, poartă multe şi ruşinoase urme ale 
înfrângerii. 

III 

Dar dacă, câteodată, unii sunt împinşi de dorinţa plăcerilor lumeşti şi 
ar fi putut să reziste războiului celui rău, ei nu ajung totuşi să ducă la capăt 
asemenea lupte, cu toate că luptele lor sunt inferioare în măsură infinită în 
comparaţie cu luptele asceţilor. Pentru că unul se străduieşte să-şi păstreze 
drepturile şi luptă stăruitor în controversele pentru situaţiile existente, în 
timp ce altul cedează şi drepturile sale celor care le contestă, împlinindu-se 
aceea: "De la cel care ia ale tale nu cere înapoi"^ într-adevăr, unul a întors 
lovitura când a fost lovit, şi nedreptatea când a fost nedreptăţit, şi crede că 
astfel se află la egalitate, în timp ce altul rabdă atât de mult, până ce 
provoacă dezgust celui care nedreptăţeşte sau celui care loveşte. Unul 
(ascetul) se străduieşte să pună stăpânire pe toate plăcerile trupului, în timp 
ce altul (cel din lume) se bucură de plăceri fără să se sature. Aşadar, cum 
poate fi socotit luptător omul din lume în comparaţie cu ascetul? Dar să se 
ţină seama şi de altceva, care se întâmplă de obicei celor care poartă grijă 
de viaţa prezentă atunci când se cercetează cele cu privire la asceţi. Căci 
atunci când ascetul, după îndelungată postire socoteşte că e bine să 
întărească corpul cu hrană, aceştia vor, ca şi cum ascetul este fără trup şi 
imaterial, sau să nu primească deloc hrană, sau să primească foarte puţină. 



49 Luca 6, 30. 

IV 

Şi chiar dacă văd pe ascet că nu dispreţuieşte cu totul corpul, ci îl 
îngrijeşte potrivit cu nevoia lui reală, ei denigrează, calomniază şi califică 
pe unii ca mâncăcioşi şi gurmanzi, întinzând astfel injuria de la unul şi de la 
o rea conduită a unuia, la toţi, fără să ţină seama că ei mănâncă de două ori, 
iar uneori de trei ori pe zi alimente foarte consistente şi grase şi că se 
îndoapă cu cantităţi enorme de cărnuri şi beau peste măsură vin, şi astfel 
cad pe sub mese, ca şi câinii care au fost lăsaţi liberi după îndelungate 
privaţiuni. Dar adevăraţii asceţi folosesc hrană slabă şi puţin nutritivă şi o 
dată pe zi; într-adevăr, fiindcă ei ştiu să trăiască cu disciplină şi să se 
hrănească cu măsură şi cum se cuvine, ei satisfac în mod raţional nevoia 
trupului la ora mesei cu conştiinţa curată. Pentru aceasta se cuvine, desigur, 
să nu fie judecată libertatea noastră de altă conştiinţă. Pentru că, dacă noi 
ne hrănim cu mulţumire, pentru ce suntem ponegriţi pentru cât mulţumim 
(lui Dumnezeu) noi, care preferăm lipsa şi moderaţia hranei cu atâta plăcere 
cu câtă nici aceia nu iau parte la strălucite şi variate dineuri? Dar dacă unul 
dintre oamenii amintiţi ar fi cunoscut pentru înţelepciunea şi pietatea lui şi 
prin bunăcuviinţă duce viaţa noastră, a sta la masă cu un asemenea (om) nu 
este neraţional, dacă nevoia ar impune aceasta. 



Capitolul VII 

Nu se cuvine să aibă loc ieşiri dese şi necontrolate 

I 

Nu se cuvine nici sub motivul vizitării şi întâlnirii fraţilor să aibă loc 
ieşiri multe şi dese, (pentru că şi aceasta este o invenţie diavolească, din 
moment ce cu acest procedeu se străduieşte vrăjmaşul să slăbească 
statornicia noastră şi disciplina vieţii şi să ne arunce în iubirea de plăceri şi 
în gânduri dezordonate), ci să ne întreţinem cu noi înşine în linişte şi să 
reflectăm ca să îndreptăm păcatele sufletului. Căci cel care a părăsit de 
curând lumea cu firea ei este într-adevăr demn de laudă pentru înclinarea 
lui spre cele bune, dar n-a ajuns totuşi desăvârşit în virtuţi, ci adeseori nu 
este în stare să conceapă modul săvârşirii lor, ci este nevoie să se cerceteze 
pe sine în linişte, ca să vadă bine pasiunile şi pornirile dezordonate ale 
sufletului şi să lupte cu curaj împotriva lor şi să îndrepte cu gânduri mai 
bune pe cele dezordonate; pentru că ordinea sufletului este condiţia virtuţii. 
Aşadar, cel care voiajează continuu şi trece dintr-o parte într-alta, cel care 
totdeauna risipeşte şi distruge ataşarea şi concentrarea sufletului şi se 
obişnuieşte puţin câte puţin să se întoarcă spre plăcerile trupului, cum va 

putea să se vadă pe sine clar sau să cunoască pe cele ce nu sunt bune sau să 
le îndrume pe acestea spre ceea ce se cuvine, în timp ce el încă aţâţă 
sufletul spre plăceri violente? 

II 

Se cuvine, aşadar, ca fiecare să rămână liniştit şi să-şi treacă timpul 
în mod obişnuit în propria-i locuinţă, ca să aibă aceasta ca dovadă a 
curăţeniei lui; să nu se închidă însă complet, ci să şi iasă când este nevoie, 
însă în mod deschis, încât să nu-şi creeze probleme de conştiinţă, ci să 
viziteze pe cei mai buni şi mai de folos fraţi prin austeritatea vieţii lor, 
luând exemple de virtuţi din întâlnire folositoare, ieşind aşa cum am spus, 
cu măsură şi într-un mod de nereproşat. Pentru că adeseori ieşirea, după ce 
înlătură neglijenţa ce se instalase în suflet şi procură oarecare reconfortare 
şi uşurare insuflă bună dispoziţie pentru reluarea luptelor pentru pietate. 
Dar dacă cineva se mândreşte că nu iese din cameră, să ştie că se mândreşte 
pentru un lucru sec. Căci nici neieşirea nu este bună de la sine nici ieşirea 
din timp în timp nu face bine sau rău, ci ataşarea sigură şi neclătinată la 
bine constituie un lucru important, după cum contrariul, nestatornicia, 
constituie un lucru rău. Dar dacă cineva stabileşte în mod sigur binele în 
sufletul lui şi prin exercitare îndelungată dobândeşte experienţa conducerii 
pasiunilor şi temperează neînfrânările trupeşti şi pune stăpânire pe 
dereglările sufleteşti, iar prin curajul pe care i-1 dă controlul asupra 
gândului, ar dori să iasă mai des, spre a face bine şi să viziteze pe fraţi, 
acesta are un motiv în plus să iasă, pentru ca punând lumânarea în sfeşnic, 
să procure tuturor lumina îndrumării faptelor bune; numai dacă ar avea 
curajul, ca şi prin vorbă şi prin faptă, să se arate pe sine celor cu care se 
întreţine ca şcoală a virtuţilor; astfel se va salva şi pe sine, precum a spus 
Apostolul: "ca nu cumva altora propovăduind, eu însumi să mă fac 
netrebnic"^ 



50 1 Corinteni 9, 27. 

Capitolul VIII 

Asceţilor nestatornici nu trebuie să li se acorde încrederea şi 
libertatea de a vorbi, ci de cei asemenea să ne ferim 

I 

într-adevăr, se cuvine să ne ferim de cei nestatornici, care pleacă de 
la ei la alţi fraţi, asaltând din plăceri continui şi stăruitoare mănăstirile şi, 
sub pretext de aşa-zisă dragoste frăţească, îşi satisfac plăcerile cărnii; dar 
nu au ca podoabă în sufletele lor nici siguranţă, nici statornicie, nici ordine, 
nici înţelepciune, ci tot ceea ce este ciudat şi josnic, fiind plini de continuă 
visare şi nejudecată, de înşelăciune şi prefăcătorie, de vorbărie mincinoasă 
şi lăudăroşenie înşelătoare. Aceştia sunt neinstruiţi în vorbă şi neînfrânaţi la 
pântece; în suflet sunt mereu nehotărâţi şi schimbători de ici-colo; 
gândurile le au asemenea zborului liliecilor; niciodată nu privesc spre ceea 
ce este drept, ci zboară oblic şi schimbând mereu direcţia; una lasă să se 
întrevadă de la primele mişcări şi către altceva se îndreaptă prin schimbarea 
părerii împotriva oricărei aşteptări; încep multe şi nu continuă (până la 
capăt) nimic. 

II 

Dar se aseamănă şi cu animalele de povară, care se învârtesc în jurul 
pietrelor de moară şi, cu toate că umblă timp îndelungat, se găsesc mereu în 
acelaşi loc; şi într-adevăr, trupul se oboseşte, dar ele nu se îndepărtează 
deloc de spaţiul mic; astfel şi aceia, învârtindu-se mereu în jurul patimilor 
trupului, nu fac nici un progres în privinţa înălţării spirituale, ci aleargă 
într-un cerc fără sfârşit şi îndeletnicindu-se mereu cu dorinţele şi plăcerile 
trupeşti, trec de la acestea iarăşi la aceleaşi şi nu se îndepărtează de sclavia 
răutăţii din cauza perversităţii intenţiei lor. Aceştia scot în evidenţă chipul 
voii ca momeală pentru cei care văd şi ascund în ei lăcomia şi mârşăvia şi 
vulpea perfidă, dar se străduiesc să atragă spre răutatea lor pe mulţi; cei 
care nu ştiu să-şi îndrumeze gândul şi urmează cu uşurinţă şi îndrumarea 
bună şi pe cea rea şi tot ceea ce ar indica cineva ca drept sau posibil; şi pe 
aceştia, aşadar, se străduiesc să-i împingă spre propria lor prăpastie, 
socotind deformarea acestora ca propria lor justificare şi asocierea acestora 
la perversitate ca micşorare a gravităţii relelor făcute. De aceştia, deci, se 
cuvine să se poarte grijă prin orice chip, ca să nu vatăme pe alţii prin 
transmiterea întinării sufleteşti, şi chiar ei, fiind respinşi de pretutindeni, se 
vor întoarce câteodată spre bine, luând ca îndrumător ruşinea şi ca 
sfătuitoare pentru îndepărtare de răutate aversiunea fraţilor serioşi. Căci 
aceasta a învăţat şi Pavel când a vorbit despre cei care nu lucrau nimi c, ci 

umblau fără rânduială: "pe acela să-1 însemnaţi şi să nu aveţi cu el nici un 
amestec ca să-i fie ruşine". 51 



Capitolul IX 

Se cuvine ca ascetul să nu dorească 

în nici un chip să devină clericul 

sau superiorul fraţilor 

într- adevăr se cuvine ca ascetul să nu dorească în nici un chip să 
devină clericul sau superiorul fraţilor 52 . Pentru că boala aceasta este 
diabolică şi delictul este dovada iubirii de mărire, care este semnul 
distinctiv al celei mai înalte răutăţi a diavolului. Căci şi acela din această 
patimă a căzut în mândrie; şi cel care se lasă condus de această patimă 
suferă la fel cu acela. Ca urmare această patimă pe cei pe care pune 
stăpânire îi face să devină calomniatori, certăreţi, ponegritori, neruşinaţi, 
linguşitori, plăsmuitori de neadevăruri, servili peste măsură, josnici, 
aroganţi şi provocatori de nenumărate tulburări. Căci un asemenea (om) îşi 
bate joc de cei vrednici şi îi calomniază, iar adeseori se va ruga pentru 
moartea lor, pentru ca, în lipsa celor buni pentru lucru, voturile să se 
îndrepte spre el. Va linguşi încă pe cei în drept să avanseze pe cineva cleric 
şi pentru aceasta va fi servil; dar devine îndrăzneţ faţă de cei mai mici dacă 
se opun. Aşadar va unelti şiretlicuri, va provoca multe agitaţii şi suspiciuni 
şi va distruge liniştea sufletului. Şi Dumnezeul păcii va fi alungat, 
nemaigăsind unde să se odihnească. Cunoscând aşadar paguba, să evităm 
inconvenientul dorinţei. Dar dacă Dumnezeu va alege pe cineva pentru 
aceste lucrări, cel priceput ştie cum să procedeze ca să fie recunoscut cel 
vrednic, fără ca în noi înşine să tindem către aşa ceva, sau să provocăm în 
suflet dorinţa (aceasta). Căci şi aceasta este o boală foarte grea a sufletului 
şi îndepărtare de faptele bune. 



51 II Tesalonicieni 3, 4. 

52 Prin această recomandare, Sf. Vasile cel Mare înţelege ca monahii s ă fie mereu modeşti, aşteptând ca 

pentru asemenea vrednicii şi demnităţi să fie doriţi de fraţi, de obştea fraţilor. 

Capitolul X 

Nu se cuvine să dorim cele bune din vanitate 

I 

Se cuvine să evităm îndeosebi mândria, care nu ne îndepărtează de la 
început să reluăm ostenelile (căci astfel răul ar fi mai mic), ci după osteneli 
ne răpeşte coroanele, şi punând stăpânire pe noi ne împiedică mântuirea; 
instalează împotriva noastră în apropierea boitei cereşti legiunile ei, 
ambiţionându-se să doboare virtuţile, care au fost înălţate până la ceruri. 
Căci după ce vede pe cel care călătoreşte pe drumul pietăţii că şi-a umplut 
corabia gândirii lui cu felurite virtuţi, atunci pune în mişcare uraganul ei şi 
se luptă să răstoarne şi să scufunde încărcătura corăbiei. Căci după ce a 
convins gândirea corăbierului împărăţiei de sus să privească spre cele de 
jos şi spre măririle omeneşti, îndată întoarce în afară toată bogăţia sufletului 
şi trăgând pe pământ temeliile virtuţilor, provoacă osteneli până la cer de 
înalte, pentru că face să se ceară de la oameni răsplata pentru ostenelile care 
au fost împrăştiate, în timp ce trebuia să se privească numai spre Dumnezeu 
şi la El adunând faptele noastre (bune), de la El să primească răsplata după 
dreptate. Insă noi am preferat să lucrăm pentru slava oamenilor în loc să 
urmărim cu zel cele bune pentru Dumnezeu, şi cerem de la oameni răsplata 
goală a laudei; dar astfel, în mod logic şi pe bună dreptate, pierdem 
răsplătirile dumnezeieşti, pentru că nu ne-am ostenit pentru Dumnezeu, ci 
am lucrat pentru oameni. Aşadar, după ce, de la aceştia, în locul răsplăţilor 
culegem paguba răsplăţilor, ce vom cere de la Dumnezeu pentru care n-am 
voit să lucrăm deloc? Şi că aceasta este adevărat, ascultă Sfânta 
Evanghelie, care spune pentru cei care fac lucruri bune, ca să placă 
oamenilor: "Adevărat grăiesc vouă: îşi iau răsplata lor"P 

II 

Aşadar, să evităm vanitatea, câinele răpitor al bogăţiei sufleteşti, 
vrăjmaşul agreabil al sufletelor noastre, viermele virtuţilor, jefuitorul cu 
plăcere al faptelor noastre bune, cel care a uns cu miere otrava în şelăciunii 
ce-i este familiară şi a întins către cugetele oamenilor paharul aducător de 
moarte, pentru ca - ştiu - să se îndoape pe nesăturate, din patimă. Căci slava 
lumească este plăcută pentru cei neinstruiţi. Dar altfel ea pregăteşte pe cei 
pe care pune stăpânire să păcătuiască cu uşurinţă şi prin judecată dreaptă. 
Căci cel care doreşte slavă întoarce judecăţile ca să-i fie favorabile; şi 
aceasta socoteşte el cinstit ceea ce-1 face admirat de către primii veniţi. 



53 Matei 6, 5. 

Dacă cei răi şi fără minte admiră răul şi cel lăudat va face, în orice caz, ceea 
ce crede că aplaudă judecătorii faptelor lui, atunci vanitatea nu este numai 
omorâtorul faptelor bune, ci şi îndrumătorul către cele rele. Pentru aceasta 
trebuie să privim către cuvântul drept şi către Dumnezeu, îndrumătorul bun 
al cuvântului drept, şi să mergem astfel precum ne arată Dumnezeu; iar 
dacă unii laudă acest drum, să nu socotim lauda lor mare lucru, ca şi cum 
privim spre un lăudător ceresc, ci numai să ne bucurăm împreună cu ei 
pentru preţuirea dreaptă a faptelor bune; iar dacă alţii blamează, să nu ne 
clătinam deloc, ci să-i compătimim pe aceia care nu ştiu să judece drept şi 
îndură cel mai înfricoşător întuneric al gândirii. 



Capitolul XI 
Despre timpul potrivit pentru vorbiri 

Aşadar, acestea sunt cele ce formează sumarul faptelor pe care nu 
le-am expus după mărimea propriei lor virtuţi, ci după măsura puterii 
noastre; însă şi celelalte virtuţi care înfrumuseţează felul obişnuit (de viaţă), 
cum sunt cuvinte potrivite la timp potrivit şi cu scop folositor, socotesc că 
este uşor tuturor să le cunoască. Iar cuvinte folositoare sunt discuţiile, la 
timp potrivit, despre virtute, sau acelea care au în vedere o nevoie existentă 
şi urgentă sau şi acelea care, într-un fel, tind spre zidirea ascultătorilor; 
celelalte cuvinte (vorbiri) să fie evitate, ca inutile şi păgubitoare. 



Capitolul XII 

Ascetul nu trebuie să încline spre glume 

Se cuvine ca ascetul să se abţină de la orice glumă. Căci de multe ori 
se întâmplă ca aceia care se ocupă cu cele asemenea să se rătăcească de la 
cuvântul drept, pentru că sufletul se împrăştie în râs şi slăbeşte 
înţelepciunea şi concentrarea gândirii. Iar adeseori răul după mersul lui 
ajunge şi la un limbaj ruşinos şi la cea din urmă lipsă de cuviinţă, aşa încât 
să nu se pună de acord în acelaşi timp cumpătarea sufletului şi înclinarea 
spre glumă. Iar dacă vreodată ar fi nevoie să se creeze o bună dispoziţie 
prin cuvinte, ca să se înlăture (uşureze) o durere, cuvântul vostru să fie plin 
de har duhovnicesc şi dres cu sarea evanghelică, ca să exalte parfumul 
bunei dispoziţii de înţelepciune interioară şi să bucure pe ascultător şi cu 
destinderea şi cu harul înţelepciunii. 

Capitolul XIII 

Despre bunătate şi în ce mod se formează dragostea 

Ascetul trebuie să fie îndeosebi plin de bunătate, fiindcă de duhul 
bunătăţii sau s-a împărtăşit sau doreşte să se împărtăşească. Şi se cuvine ca 
cel străin de acest duh să fie asemănat celui care s-a înstrăinat. Iar dacă ar fi 
necesar vreodată să ne indignăm împotriva superiorului nostru nepăsător, 
indignarea să fie logică. Pentru că de instrumente cu tăiş se folosesc şi 
ucigaşii, se folosesc şi doctorii. Unii însă fiindcă mânuiesc instrumentul cu 
mânie şi cu cruzime, săvârşesc lucruri cu totul absurde, omorând pe 
semenii lor; în timp ce doctorii, fiindcă folosesc instrumentele tăioase cu 
raţiune, procură cea mai mare binefacere, căci salvează pe cei aflaţi în 
primejdie. Astfel şi cel care a învăţat să se indigneze în mod raţional aduce 
mare folos celui împotriva căruia îndreaptă indignarea lui, fiindcă repară 
nepăsarea sau răutatea; pe când cel care este stăpânit de patima mâniei, 
niciodată nu săvârşeşte ceva bun. Din acestea rezultă clar că indignarea la 
timp potrivit este necesară şi celor care poartă foarte mult grijă de bunătate. 
Fiindcă şi Moise, care a fost mărturisit ca cel mai blând dintre toţi oamenii, 
când i-a cerut-o momentul, s-a indignat şi a ajuns la un asemenea punct de 
tulburare, încât să-şi manifeste indignarea prin uciderea celor din acelaşi 
neam, o dată când au fabricat viţelul (de aur), altă dată când s-au întinat 
prin lipirea de Baal-Peor. Aşa încât este posibil ca şi cel blând să se 
indigneze, aşa cum hotărăşte raţiunea, şi să nu distrugă virtutea blândeţii. 
Dar ca să rămână cineva inflexibil sau să nu se indigneze, aşa cum este 
logic, nu însemnează blândeţe, ci inactivitatea naturii. Iar blândeţii îi 
urmează precum ceva natural toleranţa, pentru că blândeţea este mama 
toleranţei. Dar în cei cu adevărat blânzi există deopotrivă şi bunătate, însă 
nu şi în cei care au caracterul distrus, pentru că bunătatea este materia 
blândeţii. Dar când acestea se combină între ele şi se unesc, formează 
împreună cea mai bună dintre virtuţi, dragostea. 



Capitolul XIV 

Despre înţelepciune 

înţelepciunea trebuie să fie în fruntea tuturor faptelor; pentru că fără 
înţelepciune orice, chiar şi ceea ce pare bun, se schimbă în răutate când se 
face la timp nepotrivit şi fără măsură. Dar când cuvântul şi înţelepciunea 
fixează timpul şi măsura pentru lucrurile bune, câştigul în folosirea lor este 
minunat şi pentru cei care dau şi pentru cei care primesc. 

Capitolul XV 

Despre credinţă şi nădejde 

Tuturor întreprinderilor să le premeargă credinţa în Dumnezeu şi să 
urmeze (însoţească) optimismul, aşa încât cu credinţa să întărim puterea 
sufletului şi cu optimismul să fim bine dispuşi pentru faptele bune; pentru 
că fără ajutorul de sus nici urmărirea celor bune din partea oamenilor nu 
poate fi dusă la capăt, dar nici harul de sus nu vine la cel lipsit de râvnă; 
dimpotrivă, pentru ca virtutea să fie deplină, trebuie ca ambele să fie unite, 
adică şi buna dispoziţie omenească şi întărirea care coboară de sus prin 
credinţă. 



Capitolul XVI 
Despre umilinţă 

Pentru toate faptele săvârşite de noi, sufletul să prezinte motivări 
Stăpânului, socotind logic că, în general, nimic nu se realizează cu propria 
lui putere. Căci o asemenea dispoziţie sufletească ne inspiră umilinţă. Iar 
umilinţa este tezaurul virtuţilor. Acestea sunt de la noi pentru tine, cum ar 
spune cineva, seminţele cuvintelor despre virtute; iar tu, luându-le de aici, 
să ne restitui multă roadă şi să împlineşti cuvântul înţelepciunii, care 
îndeamnă să dăm motivări (sfaturi) celor înţelepţi, ca să se facă mai 
înţelepţi. 



Capitolul XVII 

In câte chipuri iau naştere gândurile rele în suflet 

I 

Fiindcă am cercetat deja cele despre gânduri, dar n-am distins în câte 
chipuri încolţesc cugete rele în gândurile bune, am socotit să adăugăm 
acum şi aceasta, aşa încât cercetarea acestei părţi să fie deplină. Aşadar, 
există două chipuri potrivit cărora cugetele rele provoacă tulburări în 
gândurile bune: sau sufletul din cauza propriei lui neglijenţe se înşeală cu 
privire la lucrurile care nu se cuvin şi se gândeşte la lucruri neraţionale, sau 
diavolul se străduieşte cu vrăjmaşii săi să-i inspire cu orice chip în minte 
lucruri neraţionale şi s-o îndepărteze de la contemplarea şi de la cugetarea 
lucrurilor lăudabile. Aşadar, când sufletul lasă în nelucrare concentrarea şi 
intensitatea gândirii şi doreşte cele ce se întâmplă să-i iasă în cale, atunci 

duhul este purtat către lucrurile pe care şi le reaminteşte fără o ordine şi 
cunoaştere corespunzătoare, şi preocupându-se mai mult cu acestea trece de 
la rătăciri la rătăciri mai mari şi de multe ori prin gânduri către cele 
ruşinoase şi necuviincioase în cele din urmă se distruge. Dar neglijenţa de 
acest fel şi dezordinea sufletului trebuie să le îndreptăm şi să le restabilim 
cu atenţia mai puternică şi neîntreruptă a minţii şi să întoarcem mintea 
totdeauna la lucrul prezent prin cugetarea despre lucrurile bune. 

II 

Iar când diavolul ar încerca să ne atace şi s-ar grăbi să dezlănţuie cu 
multă violenţă, ca nişte săgeţi înroşite în foc, gândurile lui împotriva 
sufletului fără grijă şi liniştit, şi să-1 ardă pe neaşteptate şi să-1 facă să-şi 
reamintească pentru multă vreme şi stăruitor acelea pe care le-a suferit o 
singură dată; atunci trebuie ca aceste curse să le primim în faţă cu veghere 
şi atenţie gata de înfruntare, aşa cum face luptătorul care evită cu o 
precauţie foarte precisă şi cu iuţeala trupului loviturile adversarilor, şi să 
oferim în rugăciunile şi în invocările ajutorului de sus sfârşitul războiului şi 
îndepărtarea săgeţilor. Pentru că aceasta ne-a învăţat-o Pavel, zicând: 
"Luaţi pavăza credinţei cu care veţi putea să stingeţi toate săgeţile cele 
arzătoare ale vicleanului". 54 Aşadar, chiar dacă în timpul acestor rugăciuni 
ni s-ar sugera închipuiri (viziuni) rele, sufletul să nu înceteze să se roage şi 
să nu creadă că el poartă răspunderea pentru sugestiile rele ale vrăjmaşului, 
ca şi pentru imaginaţiile ciudatului scamator; dimpotrivă, să fie convins că 
imaginaţia cugetelor rele se datorează obrăzniciei inventatorului de răutate 
şi să redublăm îngenuncherea şi să rugăm pe Dumnezeu să distrugă pentru 
aceasta bariera rea a cugetelor neraţionale, aşa încât, fără obstacole, cu 
puterea minţii să treacă îndată şi neîmpiedicat spre Dumnezeu, fără a fi 
întrerupt vreodată de asaltările amintirilor rele. Iar dacă influenţa 
păgubitoare a gândurilor ar deveni mai puternică din cauza neruşinării 
vrăjmaşului, nu trebuie să ne dăm bătuţi şi nici să nu ne oprim la mijlocul 
luptelor noastre, ci să răbdăm până atunci până când Dumnezeu va vedea 
perseverenţa noastră şi ne va lumina cu harul Duhului, care pe vrăjmaş să-1 
pună pe fugă, iar mintea noastră s-o purifice şi s-o umple de lumină 
dumnezeiască şi să facă în aşa fel încât gândul nostru să slujească lui 
Dumnezeu cu linişte netulburată şi cu plăcere. 



54 Efeseni6, 16. 

Capitolul XVIII 
Către călugării care vieţuiesc chinovitic 

I 

Aşadar, am vorbit mai înainte, atât cât a fost posibil, pentru fiecare 
ascet şi pentru cel care a îmbrăţişat viaţa retrasă, cum, anume, trebuie să 
exercite sufletul spre ce este bun şi să îndrumeze trupul spre ceea ce se 
cuvine, pentru ca să poată să imprime în noi pe filosoful (înţeleptul) 
desăvârşit. Totuşi fiindcă mai mulţi asceţi trăiesc în chinovii (mai mulţi la 
un loc), unde îndeamnă unul sufletul celuilalt către virtute şi prin 
compararea faptelor se îndeamnă spre desăvârşire morală, am socotit că 
este drept să-i îndrumăm şi pe aceştia prin cuvinte. Dar trebuie să cunoască 
întâi cât de mare şi de important este bunul pe care îl urmăresc şi după 
aceea să primească îndemnul către acest bun, ca să dovedească bunăvoinţă 
şi râvnă corespunzătoare importanţei faptului. La început, aşadar, se întorc 
la bunul după natură, pentru că îmbrăţişează comuniunea şi vieţuirea 
împreună. Căci comuniune perfectă de viaţă, după mine, există acolo unde 
nu mai sunt proprietari, contradicţiile de păreri au dispărut, iar orice 
tulburare şi contestare şi ceartă au fost îndepărtate, şi unde toate sunt 
comune; inimile, cugetele, trupurile şi acele prin care se hrănesc şi se 
îngrijesc trupurile, comun este Dumnezeu, comun este tot ceea ce duce spre 
pietate, comună este mântuirea, comune sunt luptele, comune sunt 
ostenelile, comune sunt coroanele, unde mulţi formează unul şi unul nu este 
singur, ci în mai mulţi. 

II 

Ce poate să fie egal cu acest fel de viaţă? Ce este mai fericit? Ce este 
mai preţios decât reunirea şi unirea? Ce este mai plăcut decât combinarea 
caracterelor şi sufletelor? Oameni de neamuri diferite şi din ţări diferite au 
acţionat şi s-au unit într-o atât de desăvârşită unitate, încât să poată fi 
socotiţi un suflet în multe trupuri, şi trupurile multe să apară ca organe ale 
unui singur cuget. Cel slab la trup are pe mulţi care îl ajută cu bunăvoinţă; 
cel bolnav şi abătut cu sufletul are pe mulţi care îl îngrijesc şi îl redresează. 
Sunt deopotrivă robi unul altuia, sunt stăpâni unii altora şi cu libertate de 
neînvins se străduiesc să-şi dovedească reciproc cea mai desăvârşită slujire, 
pe care n-a reuşit s-o producă vreo nenorocire de forţă majoră (calamitate), 
care provoacă multă nelinişte celor care conduc, dar a fost înfăptuită cu 
plăcere de libertatea de opinie; pentru că dragostea supune pe cei liberi unul 
altuia, şi asigură libertatea fiecăruia cu alegere personală. Asemenea 

acestora ne-a voit Dumnezeu dintru început şi asemenea lor ne-a creat. 
Aceştia ne reamintesc vechiul bun, pentru că trec în umbră păcatul 
protopărintelui Adam; căci n-ar exista împărţiri şi neînţelegeri între oameni 
dacă păcatul n-ar fi împărţit firea în două. Aşadar, aceştia sunt imitatori 
adevăraţi ai Mântuitorului şi ai vieţii Lui după trup. Căci, precum Acela, 
formând un tot cu ucenicii, a făcut toate comune şi pe Sine - Apostolilor, la 
fel şi aceştia, câţi observă desigur cât mai corect buna rânduială a vieţii - 
imită cu exactitate viaţa Apostolilor şi a Domnului. Aceştia râvnesc viaţa 
îngerilor, păzind ca şi aceia, cu exactitate viaţa în comun. La îngeri nu 
există ceartă, nici discuţie, nici contradicţie. Toate aparţin fiecăruia şi toţi 
înmagazinează pentru ei înşişi toate bunurile. Căci bogăţia îngerilor nu este 
materie care se descrie, care să se facă bucăţi, dacă ar trebui să se împartă 
la mai mulţi, ci este creaţie nematerială, bogăţie a mintii. 

III 

Şi pentru aceasta, bunurile rămân întregi ca ale fiecăruia şi pe toţi îi 
fac bogaţi deopotrivă, fiind indiscutabil socotite ca o realizare proprie a lor. 
Căci contemplarea celui mai înalt bun şi posesia celei mai clare dintre 
virtuţi este agoniseala (comoara) îngerilor, către care este îngăduit tuturor 
să privească şi fiecare să ia întreaga cunoaştere şi posesie a lor. Asemenea 
acestora sunt asceţii adevăraţi; ei nu urmăresc cele pământeşti, ei caută cele 
cereşti, şi toţi, fiecare în parte, dobândesc întreg acest tezaur pentru ei înşişi 
prin distribuire care nu separă în părţi. Căci este vorba de posesia virtuţii şi 
de bogăţia faptelor şi de lăcomia vrednică de laudă şi de răpire fără (a 
provoca) vărsare de lacrimi şi de lăcomia care se încununează, unde cel 
care nu este harnic este vinovat. Toţi răpesc şi nimeni nu este păgubit şi 
pentru aceasta pacea este răsplătită (premiată) cu bogăţia. Aceştia răpesc de 
la înaintaşi bunurile împărăţiei anunţate, pentru că prezintă viaţa lor 
virtuoasă şi comuniunea lor cu o copie exactă a felului de viaţă şi a situaţiei 
de dincolo. Aceştia au realizat sărăcia în mod desăvârşit pentru că nu au 
nimic propriu, ci toate aparţin tuturor. Aceştia au arătat cu înţelepciune cât 
de mari bunuri ne-a adus întruparea Mântuitorului, pentru că firea dublă a 
oamenilor, care a fost făcută bucăţi a fost readusă, atât cât a depins de ei, la 
ea însăşi şi la Dumnezeu. Pentru că acesta a fost, pe scurt, scopul coborârii 
după trup a Mântuitorului: să readucă firea omenească la ea însăşi şi la El; 
şi după ce va şterge reaua împărţire în două, să restabilească vechea unire, 
aşa cum un foarte bun doctor reune şte prin remedii salvatoare corpul care a 
fost despărţit în multe părţi. 

IV 

Am relatat acestea, nu ca să arăt dorinţa mea de glorie şi să înalţ prin 
cuvinte realizările celor care vieţuiesc chino vitic (căci cuvintele nu au 
putere atât de mare, încât să laude lucrurile mari, ci mai degrabă să le 
umbrească prin slăbiciunea expunerii), ci ca să relatez după putere şi să arăt 
mulţimea şi mărimea realizării. Căci ce ar putea să ajungă la egalitate, prin 
comparaţie cu acest bun? Pentru că, acolo unde există un tată care imită pe 
Tatăl ceresc şi mulţi copii care se străduiesc cu râvnă să se depăşească unul 
pe altul prin acte de condescendenţă faţă de întâistătător, acolo copiii 
trăiesc în bună înţelegere între ei şi primesc pe tată cu faptele lor virtuoase, 
fără să atribuie firii cauza vieţuirii împreună, ci pentru că împlinesc 
cuvântul îndrumător şi păzitor al vieţuirii în comun mai sigur decât firea şi 
pentru că se ţin uniţi prin legătura Sfântului Duh. Aşadar, cu ce chip din 
lume ar putea să fie reprezentată puterea (acestei) realizări? Cu nici un chip 
de pe pământ; singur chipul cel de sus rămâne. Tatăl Cel de sus este calm, 
fără pasiune, şi El îi atrage pe toţi (numai cu cuvântul). Copiii Tatălui de 
sus nu sunt întinaţi; curăţenia i-a făcut fii şi pe aceştia. Dragostea uneşte 
cele de sus; dragostea i-a unit şi pe aceştia între ei. în realitate, însuşi 
diavolul depune armele în faţa acestei falange, pentru că este insuficient 
pentru atât de mulţi luptători, care se rânduiesc în ordine de luptă împotriva 
lui bine înarmaţi şi reuniţi, dar atât de bine strânşi între ei, prin dragoste şi 
protejaţi de Duhul (Sfânt), ca un baraj, încât nici cea mai mică dintre 
săgeţile lui nu reuşeşte să se strecoare. Ia aminte, împreună cu mine la lupta 
cu suflet unit a celor şapte Macabei şi vei găsi că aceştia erau uniţi mai 
cald. Referindu-se la aceştia, proorocul David a exclamat în psalmi: "Iată 
acum ce este bun şi ce este frumos decât numai a locui fraţii împreună", 55 şi 
înţelegea prin "bun", viaţa stimată şi prin "frumos", plăcerea care ia naştere 
din buna înţelegere şi din unire. Toţi câţi trăiesc această viaţă cu exactitate, 
mi se pare că imită cea mai înaltă virtute. 



Capitolul XIX 

Se cuvine ca ascetul să treacă la viata ascetică 
cu examinare hotărâtă, şi despre supunere 

Pentru cei care au minte pătrunzătoare, prin expunerea 
caracteristicilor vieţii ascetice, cuvântul a înfrumuseţat îndrumarea 
(canonul) vieţii. Dar fiindcă se cuvine ca pentru fraţii mai simpli să fie 



55 Psalmi 132, 1. 

expuse şi mai clar regulile acestei vieţi, cu referire la fiecare, către aceasta 
ne vom şi îndrepta acum. 

Aşadar, cel care vine la o astfel de viaţă, înainte de toate, trebuie să 
aibă o gândire fermă şi neclintită şi de nezdruncinat şi o asemenea bună 
dispoziţie încât duhurile răutăţii să n-o atace şi să n-o schimbe şi să arate 
perseverenţa martirilor cu tărie de suflet până la moarte; în plus, trebuie să 
fie ataşat poruncilor lui Dumnezeu şi să fie ascultător superiorilor 
(stareţilor); căci aceasta este sinteza vieţii (ascetice). Adică, aşa cum 
Dumnezeu, Care este şi se socoteşte demn să fie numit Tatăl tuturor, cere 
ascultare absolută de la cei care-I slujesc, la fel şi părintele duhovnicesc 
între oameni, care adaptează poruncile lui la legile lui Dumnezeu, pretinde 
ascultare indiscutabilă. Căci dacă cel care se consacră unei lucrări 
mecanice, care ne este folositoare pentru viaţa prezentă, se supune întru 
totul tehnicianului şi nu-1 contrazice deloc în dispoziţiile lui, nici chiar când 
acesta ar lipsi puţin din apropierea lui, ci tot timpul este cu ochii la maestru 
şi primeşte mâncarea şi băutura şi felul de viaţă pe care acela i-1 hotărăşte, 
cu atât mai mult cei care vin să înveţe pietatea şi egalitatea, după ce se 
conving pe ei înşişi că vor putea să dobândească de la superior (stareţ) 
această cunoaştere, vor oferi superiorilor disciplină deplină şi ascultare 
absolută în orice, şi nu vor cere explicaţii pentru porunci, ci vor îndeplini 
lucrul care li s-a poruncit; dar dacă n-ar şti ceva din cele care contribuie la 
mântuire, se va îngădui să întrebe şi să înveţe în mod cuviincios şi cu 
respectul cuvenit. Dar fiecare om trebuie să se străduiască, încât să nu fie 
înjosită măreţia sufletului prin revolta plăcerilor. Căci, cum ar mai putea 
sufletul care a fost absorbit jos de plăcerea cărnii, să privească cu ochiul 
liber spre lumina cu care se înrudeşte şi se înţelege uşor? Pentru aceasta 
trebuie înainte de toate să exercite cumpătarea, care este paznicul sigur al 
înţelepciunii şi nu îngăduie gândirii stăpâne să rătăcească ici şi colo. Căci, 
precum apa ţâşneşte drept spre suprafaţă prin canale sub presiune şi nu 
poate să se împrăştie aiurea, la fel şi cugetarea oamenilor; căci cumpătarea, 
ca un canal impenetrabil, care este presat din toate părţile, se va înălţa în 
cele din urmă, ca din frica de a se mişca, spre dorinţa celor mai înalte, 
fiindcă nu are unde să se împrăştie. Căci nu este cu putinţă vreodată ca să 
stea fix cel care a primit de la creator firea de a se mişca fără încetare; iar 
când este împiedicat să se mişte către cele deşarte, este cu neputinţă să nu 
urmeze drumul drept al adevărului. Dar cumpătare socotim că însemnează 
nu numai abţinerea de la mâncăruri (fiindcă aceasta o realizează şi mulţi 
dintre filosofii elini), ci înainte de toate nedistrarea ochilor. C ăci ce folos 
este dacă te abţii de la mâncăruri, dar mănânci cu ochii pofta adulterului, 
sau cu voinţa ta asculţi cu urechile strigăte deşarte şi diavoleşti? Nu 
foloseşte la nimic să te abţii de la mâncăruri, dar să nu te abţii de la 
aroganţa mândriei şi vanităţii şi de la alte patimi. într-adevăr, la ce foloseşte 

să fii cumpătat la mâncăruri, dar să nu te abţii de la gânduri rele şi deşarte? 
Pentru aceasta şi Apostolul a spus: "Mă tem cu nu cumva să abată 
gândurile voastre". 56 Aşadar să fim cumpătaţi, de la toate acestea, pentru ca 
să nu ajungă şi la noi acuzaţia Domnului, că strecurăm ţânţarul şi înghiţim 
cămila. 57 

care trăiesc în viata civilă, 
sau să se poarte grijă de lucrurile acestora 

I 

Aşadar, se cuvine ca de neamuri şi de prieteni şi de părinţi să fim 
separaţi cu starea sufletească, aşa cum vedem pe cei morţi că lipsesc dintre 
cei vii. Căci acela care cu adevărat s-a încredinţat luptelor virtuţii şi a 
renunţat la toată lumea, împreună cu cele ce îi aparţin ei, şi ca să mă exprim 
mai deplin, s-a răstignit pe sine, acela a murit pentru lume şi pentru toţi cei 
din lume, fie că sunt părinţi, fie că sunt fraţi, fie că aparţin rudeniei de a 
treia sau de a patra sau de o mai îndepărtată treaptă. Aşadar, dacă părinţii se 
separă de viaţa (lumească) şi îmbrăţişează viaţa copilului, ei sunt rude cu 
adevărat, dar nu mai ocupă locul de părinţi, ci locul de fraţi. Căci cel mai 
adevărat părinte, primul, este Tatăl tuturor, iar al doilea după Acela este 
superiorul (stareţul) vieţii duhovniceşti. Dar dacă neamurile rămân să 
păstreze viaţa de mai înainte, ele sunt parte a lumii de care noi ne -am 
separat şi nu se aseamănă deloc cu cei care au lepădat pe omul trupesc şi au 
refuzat reconcilierea cu aceştia. Iar cel care acceptă cu sârguinţă prietenia 
celor din lume, să se îndeletnicească tot timpul împreună cu ei, instalează în 
sufletul lui, prin întâlnire (convorbire) permanentă, stările sufleteşti ale 
acelora. Şi atunci, după ce mintea lui a fost cuprinsă din nou de gândirea 
lumească, îi slăbeşte rezistenţa cea bună, se desparte de gândirea 
duhovnicească, îi revine în suflet indispoziţia anterioară şi este rănit de cel 
vrăjmaş, care tulbură viaţa duhovnicească prin rudenia după trup. 

II 

Aşadar, pentru neamuri să dorim cele mai bune (lucruri), dreptatea, 
numele bun şi pietatea şi pe acelea pe care noi le socotim cinstite. Căci 
acestea e bine să ni le dorim şi nouă, ca şi acelora al căror interes este să 

56 II Corinteni 11,3, 
57 Matei 23, 24. 

beneficieze de la noi. Noi însă să ne debarasăm gândurile de grija şi 
preocuparea pentru aceia. Căci diavolul, văzând că am lepădat orice grijă 
lumească şi ne îndreptăm bine înarmaţi spre cer, vâră în noi ideea pentru 
neamuri, ne pregăteşte să purtăm grijă de afacerile lor şi astfel face ca 
gândul nostru să se preocupe cu griji lumeşti; care anume, este averea 
neamurilor şi dacă este îndeajuns sau lipseşte, care sunt câştigurile pe care 
le realizează din tranzacţiile lor, şi cât creşte averea lor, care sunt pagubele 
ce li se întâmplă din împrejurări nefericite ale vieţii şi cu cât se micşorează 
averea existentă; şi îl face să se bucure de bunăstarea lor, dar să se 
neliniştească de nereuşitele lor; să aibă împreună cu ei aceiaşi vrăjmaşi 
(chiar dacă după porunca lui Dumnezeu nu trebuie să avem nici un 
vrăjmaş 58 ), şi se bucură împreună cu prietenii, care nu preţuiesc după cum 
se cuvine, de multe ori, familiaritatea duhovniceasc ă, dar se bucură chiar de 
câştigurile nedrepte şi ilegale ale lor şi îşi vâră iarăşi în cuget toate 
preocupările rele ale problemelor lumeşti, pe care, după ce le-am 
îndepărtat, le-am primit în gândurile noastre duhovniceşti, şi după ce 
cultivă din nou în suflet gândirea pământească şi lumească, suprimă pe 
ascetul lăuntric şi pregăteşte pe curajosul care poartă numai pe deasupra 
forma ascetului, dar nu mai este deloc preocupat de virtuţi. Iar de multe ori, 
din cauza interesului (favoritismului) puternic pentru neamuri, ascetul 
îndrăzneşte să săvârşească şi ierosilie, ca să remedieze nevoia neamurilor. 
Pentru că toate câte s-au strâns pentru sfinţi, care s-au afierosit pe ei înşişi 
lui Dumnezeu, sunt socotite şi privite ca sfinte şi adevărate ofrande. 
Aşadar, cel care îşi însuşeşte ceva dintre acestea devine ierosil (necinstitor 
de cele sfinte). 

III 

Aşadar, după ce am cunoscut paguba de nesuportat pe care o 
provoacă bunăvoinţa faţă de neamuri, să ne îndepărtăm de grija lor, ca să 
nu fie ea o armă diavolească. Pentru că însuşi Domnul a oprit legătura şi 
familiaritatea de acest fel, când n-a îngăduit unuia din ucenicii Lui nici 
chiar să-şi ia rămas bun de la cei ai casei lui, iar altuia nici să îngroape 
trupul mort al tatălui său. Aşadar, celui care a vrut să-şi ia la revedere de la 
neamurile lui i-a spus că: "Nimeni care pune mâna pe plug şi se uită îndărăt 
nu este potrivit pentru împărăţia lui Dumnezeu". 59 Iar celuilalt care a voit 
să-şi îngroape pe tatăl său, i-a spus: "Urmează-Mi", 60 şi "Lasă morţii să-şi 
îngroape morţii lor". 61 Deci, cu toate că amândoi au părut că cereau lucruri 



3 Matei 5, 44. 
'Luca 9, 62. 

60 Luca 9, 59. 

61 Luca 9, 60. 

foarte raţionale şi foarte drepte, Mântuitorul n-a consimţit şi pentru nimic în 
lume n-a lăsat pe ucenicii împărăţiei cerurilor să se despartă de El, pentru 
ca să nu fie abătuţi de înclinarea stărilor sufleteşti pământeşti şi trupeşti şi 
să facă sau să cugete ceva nedemn de grija înaltă şi cerească; pentru că nu 
se îngăduie celor ce poartă grija celor cereşti să se îndeletnicească cu 
lumea, după ce au abandonat-o şi după cuget au devenit supraoameni. Dar 
dacă cineva ar întreba cum, atunci, legea porunceşte să ne îngrijim de 
neamuri, spunând: "De cei de un neam cu tine nu te ascunde", 62 şi la fel şi 
Apostolul: "Dacă cineva nu poartă grijă de ai săi şi mai ales de ai casei sale, 
s-a lepădat de credinţă şi este mai rău decât un necredincios" 63 acestuia îi 
vom da răspuns scurt, că dumnezeiescul Apostol a spus aceasta pentru cei 
din lume, care au bogăţie materială şi pot să îndulcească lipsa neamurilor. 
De asemenea şi legea spune acestea, şi ca să fiu mai scurt, faţă de cei vii, 
nu fată de cei morţi, fiindcă cei morţi într-adevăr nu au o asemenea 
obligaţie. 

IV 

Dar tu ai murit şi te-ai răstignit pentru toată lumea. Pentru că ai 
lepădat bogăţia materială şi ai iubit sărăcia, te-ai făcut ofrandă lui 
Dumnezeu şi ai devenit obiect de preţ al lui Dumnezeu. Deci, ca un mort 
eşti liber de orice obligaţie faţă de neamuri şi ca un sărac nu ai nimic ca să 
le oferi. Nici chiar de roadele muncii tale manuale nu-ţi este îngăduit să 
dispui pentru oameni, pentru că nu mai ai putere nici asupra corpului tău, 
ca ofrandă (făcută lui Dumnezeu), ci trebuie să trăieşti numai împreună cu 
asceţii, pentru că şi aceştia sunt întru totul afierosiţi lui Dumnezeu. Aşadar, 
cum ţi s-ar potrivi ţie cuvintele care au fost amintite de Sfintele Scripturi? 
Sau cum nu vei păcătui dacă ai contraveni făgăduinţelor tale cu privire la 
viata ascetică? 



Capitolul XXI 

Nu se cuvine să se separe nimeni 
de comunitatea frăţească spirituală 

I 

Intr- adevăr şi despre aceasta trebuie să fim încredinţaţi în mod clar, 
căci cel care a intrat o dată în legătură şi împreună-vieţuire într-o 
comunitate frăţească duhovnicească nu mai poate să se retragă şi să se 

62 Isaia58, 7. 
63 1 Timotei 5, 8. 

despartă de cei cu care s-a legat. Pentru că, dacă oamenii unindu-se 
adeseori în comuniune chiar de viaţă materială nu pot, din cauza 
înţelegerilor asupra cărora s-au pus de acord, să se despartă, sau - altfel - 
cel care ar face aceasta este supus, ca vinovat, la sancţiunile stabilite (de 
legi), cu atât mai mult cel care s-a angajat la împreună- vieţuire 
duhovnicească, (angajare) care este de nedezlegat şi veşnică, nu poate să se 
separe şi să se despartă pe sine de aceia cu care s-a unit. Iar dacă ar face-o, 
se expune pe sine celor mai grele pedepse de sus ale lui Dumnezeu. Căci 
dacă o femeie care s-a căsătorit şi are unire trupească cu bărbatul ei, şi ar fi 
dovedită complotând împotriva lui, se condamnă la moarte, cu atât mai 
mult se face vinovat pentru separare cel care s-a unit în comuniune 
duhovnicească, având ca martor şi mijlocitor pe însuşi Duhul Sfânt. 

II 

Aşadar, precum mădularele trupului, care sunt unite cu legătură 
fizică, nu pot să se separe de corp, sau, dacă se separă, ceea ce s-a separat 
moare, la fel şi ascetul, fiindcă este legat de comunitatea frăţească şi este 
legat cu legătura Duhului, care este legătură mai puternică decât legătura 
fizică, nu are dreptul să se separe de ceilalţi cu care s-a legat. Iar dacă ar 
face aceasta este mort în suflet şi este lipsit de harul Duhului, pentru că a 
contravenit convenţiei frăţeşti întărită de Acesta. Şi dacă cineva ar spune că 
unii dintre fraţi sunt răi, - fiindcă n-ar putea să-i acuze, fără îndoială, pe 
toţi, din moment ce n-au făcut comuniunea cu scop rău, aşa încât toţi să fie 
răi conform înţelegerii - dacă, deci, ar spune că unii fraţi sunt răi şi din 
neatenţie dezorganizează binele, neglijează bunacuviinţă, nu observă 
disciplina care este proprie asceţilor şi pentru aceasta trebuie să se separe 
de ei, acesta n-a înţeles îndeajuns justificarea pentru separare; pentru că nici 
Petru sau Andrei sau Ioan nu s-au detaşat de restul Apostolilor din cauza 
răutăţii lui Iuda, nici alt apostol n-a recurs la această justificare ca motiv ca 
să se despartă, şi nici n-a fost împiedicat în ascultarea lui faţă de Hristos de 
răutatea aceluia; dimpotrivă, s-au supus învăţăturii Domnului şi au urmat 
pietatea şi virtutea, fără ca, desigur, să se îndrepte spre răutatea aceluia. 
Astfel cel care ar pretinde că a fost nevoit să se despartă de comuniunea 
duhovnicească din cauza celor răi, n-a găsit bună justificarea pentru 
nestatornicia lui, ci este pământ pietros, unde, din cauza nestatorniciei 
cugetului lui, nu poate să prindă rădăcină cuvântul adevărului; şi n-a 
rezistat în viaţa virtuţii din cauza asaltării micii ispite sau a nestăpânirii 
patimilor, şi îndată s-a uscat tânărul vlăstar al învăţăturii de căldura mare a 
patimilor; ci, concepând după propria-i informare pretexte uşoare şi 
neîndestulătoare pentru apărare înaintea scaunului de judecată al lui 
Hristos, se înşeală cu uşurinţă şi pe sine. Căci nimic nu este mai uşor 

(pentru om) decât să se înşele pe sine, fiindcă fiecare se socoteşte hărăzit 
să-şi fie sieşi judecător, socotind că cele plăcute sunt şi folositoare. 

III 

Aşadar, un astfel de om care va judeca alături de adevăr, să fie 
blamat ca făcându-se motiv de sminteală pentru mulţi, adică îndemnând 
totdeauna cu exemplul lui rău spre râvnirea unor acţiuni asemănătoare şi 
făcându-se moştenitorul acelui "vai": "Mai bine i-ar fi lui să-şi atârne de 
gât o piatră de moară şi să fie aruncat în adâncul mării' '. M Căci atunci când 
sufletul se va obişnui cu îndepărtarea de cele vrednice, se umple cu multă 
necumpătare, lăcomie şi îmbuibare, minciună şi tot felul de lucru necinstit; 
şi în cele din urmă se prăpădeşte în prăpastia răutăţii, fiind încercat cu cele 
mai josnice răutăţi. Aşadar acela care este instituit îndrumător al acestor 
oameni să aibă în vedere pentru câte suflete se face vinovat de pieire, mai 
ales atunci când n-ar fi în stare să ia asupra-şi nici răspunderea propriului 
său suflet. Căci pentru ce unul ca acesta nu imită mai degrabă pe marele 
Petru şi nu se face pentru ceilalţi exemplu de adevărată credinţă şi de luptă 
pentru cele bune, aşa încât cu strălucirea luminii faptelor lui şi cei care se 
găsesc în întunericul răutăţii să fie îndrumaţi spre mai bine? Şi apoi dreptul 
Noe n-a spus înaintea lui Dumnezeu: trebuie să fug de lume, căci toţi sunt 
răi, ci mai degrabă a rezistat ca un atlet şi curajos, şi în adâncul răutăţii şi-a 
păstrat neclătinată pietatea, şi n-a cârtit deloc împotriva lui Dumnezeu, ci 
cu răbdare şi cu nezdruncinată tărie în luptă cu valurile impietăţii şi-a salvat 
barca pietăţii. Şi Lot în Sodoma în timp ce se învârtea în mare impietate, 
nelegiuire şi nedreptate, şi-a păstrat virtutea întreagă, fără să fie abătută în 
vreo parte de ispitele rele; ci, dimpotrivă, în mijlocul omorâtorilor de 
oaspeţi, şi a acelora care, dispreţuiau mult şi contraveneau legilor naturale 
şi-a păstrat neîntinată sfinţenia, el, pe cât i-a fost cu putinţă, a îndemnat la 
aceasta şi pe alţii, învăţând binele prin fapte înainte (de a -l învăţa) prin 
cuvinte. Tu, însă, aduci ca pretext neglijenţele fraţilor, fie că sunt reale, fie 
că sunt inventate de tine, concepând îndep ărtarea (apostazia) şi imaginând 
contravenirea Sfântului Duh, şi pregăteşti calomnierea fraţilor ca perdea 
pentru răutatea ta şi pentru lenevia ta în ostenelile cele pentru virtute. 

IV 

Aşa încât, cel care a fost astfel înţelepţit prin exemple, să accepte cu 
plăcere unirea Duhului, pe care a primit-o când a fost instruit ca prunc în 
învăţătura cerească. Căci nici nu s-a întâmplat ca unul din degetele mâinii 

să fi suferit ceva din cele dureroase, şi celălalt s-a şi pregătit să suporte cu 
curaj tăierea; însă mai întâi va dispărea durerea tăierii şi apoi rămâne el 
ferm, aşa încât să împlinească pentru corp lipsa degetului care a fost 
primejduit, iar mâna să nu piardă în întregime membrele ei fizice şi să fie 
lipsită astfel de rânduiala respectivă, care a fost socotită potrivită şi de 
natură. Să raportezi acum exemplul la cazul ascetului şi să cercetezi cât de 
mare durere şi neorânduială provoacă prin tăiere (desprindere) celor cu 
suflete sensibile şi cum se pregăteşte pe sine ca mort şi rupt de viaţă. Iar că 
superiorul (stareţul) nu va dori să îndrumeze pe ucenicul lui spre răutate, 
aşa încât îndrumarea rea a dascălului să devină pentru ucenic pretext de 
separare şi îndepărtare, să reflectăm, dacă doreşti astfel: Ce este tatăl? şi ce 
este dascălul? Şi unul şi altul sunt dascăli (pentru copii). Dar unul se roagă 
şi doreşte cu râvnă cele mai bune pentru copil, iar celălalt le doreşte pentru 
ucenici. Căci natura părinţilor este să se roage ca fiii lor să devină cât se 
poate mai buni şi mai înţelepţi, mai cinstiţi şi mai cumpătaţi, aşa încât 
copiii să realizeze progrese, iar părinţii să se mândrească prin raportarea 
către ei a virtuţilor copilului. Profesorii (maeştrii) de gimnastică, de altă 
parte, se îngrijesc ca aceia pe care îi pregătesc să devină foarte curajoşi şi 
îndemânatici în mod excepţional, aşa încât, pe de o parte, cu forţa corporală 
şi cu experienţa să lupte aşa cum trebuie şi să câştige victorii strălucite 
împotriva adversarilor, iar pe de altă parte, lupta lor bine disciplinată să 
devină un merit clar al maeştrilor. Căci este în firea oricărui dascăl să vrea 
ca ucenicii lui să-şi însuşească cu toată precizia cele ce i s-au predat. 
Aşadar, din moment ce astfel este firea părinţilor, cum nu se va ruga şi 
dascălul sfinţeniei ca ucenicul lui să se dovedească în mod desăvârşit fără 
răutate şi înţelept în înţelepciunea duhovnicească şi mai ales când ştie în 
mod clar că după ce ucenicul ajunge astfel, acesta şi de oameni va fi lăudat 
şi de la Hristos va primi cununi strălucite, pentru că pe ucenicii Lui, sau 
mai bine pe fraţii Lui 65 , cum prefera Hristos să-i numească, i-a făcut, prin 
grija Lui, vrednici de familiaritate faţă de El. 



Dar să analizăm şi celălalt (aspect), anume, dacă ucenicul devine rău 
din cauza îndrumării lui, ruşinea dascălului, la festivitatea universală a 
judecăţii, va fi jalnică; şi acesta nu numai că va fi ruşinat înaintea tuturor 
puterilor cereşti, ci va fi şi pedepsit. Pentru care motiv, deci, s-ar putea ca 
superiorul (stareţul) să nu vrea ca ucenicul lui să devină cinstit şi 
îngăduitor? Dar şi după alt chip este nefolositoare pentru dascăl răutatea 
ucenicului. Anume fiindcă amândoi au înţeles să ducă împreună viaţa 



65 Matei 12, 49. 

comună, ucenicul împărtăşeşte dascălului, primul, roadele răutăţii la care el 
ar participa, aşa cum şerpii veninoşi trec (descarcă) veninul întâi în cei care 
îi încălzesc; aşa încât să fie clar din orice punct de vedere, că, - şi din natura 
lucrurilor şi din folosul pentru cel care învaţă -, acesta va dori şi se va 
strădui, în orice chip, ca ucenicul lui să devină cinstit şi milostiv. Căci, dacă 
dascălul este stăpânit de răutate şi perversitate, către acest scop va îndruma 
şi pe ucenicii pe care îi învaţă; iar dacă, dimpotrivă, este dascăl de virtute şi 
dragoste, nu cred că el va dori ca ucenicul lui să ajungă la un rezultat opus 
străduinţelor lui. Aşadar, pentru cel care doreşte să se despartă de felul 
duhovnicesc (de viaţă) orice justificare ar putea fi socotită dreaptă. Dar s-a 
arătat că motivul unei asemenea hotărâri a lui (de a se separa) este 
neînfrânarea patimilor, indiferenţa (lipsa de compasiune) faţă de suferinţe şi 
uşurinţa şi nestatornicia judecăţii lui. Căci acesta n-a auzit despre proorocul 
David că "fericiţi sunt cei ce păzesc judecata" 66 ; cei care păzesc nu cei care 
risipesc (suprimă). Aceştia sunt cei care s-au asemănat celor neînţelepţi, 
care au aşezat pe nisip, adică pe convingere nehotărâtă, temelia zidirii 
duhovniceşti, pe care o destramă şi o risipesc puţine picături ale ispitelor şi 
un scurt torent al ascultărilor celui rău (diavolului), după ce a fost distrusă 
temelia. 



Capitolul XXII 

Despre supunere mai pe larg 



Am explicat în măsura în care a fost posibil, cum se cuvine să 
păzească unirea de nedezlegat cel care s-a unit o dată cu modul de viaţă 
duhovnicesc. Acum vom vorbi din nou despre supunere; mai înainte am 
relatat lucrurile pe scurt, acum le vom expune mai pe larg şi vom arăta câtă 
supunere cere cuvântul Scripturii de la asceţi faţă de proiestos, şi de însăşi 
Sfânta Scriptură mă voi folosi ca să lămuresc măsura acestei (supuneri). 
Apostolul Pavel, în Epistola către Romani, porunceşte să se supună tuturor 
înaltelor stăpâniri, stăpânirilor lumeşti, nu celor duhovniceşti 67 ; şi a lămurit 
aceasta cu cele pe care le-a adăugat, când a vorbit despre dări (impozite) şi 
despre stăpâniri, şi a explicat că acela care se împotriveşte, şi în cel mai mic 
lucru, stăpânirii, se împotriveşte lui Dumnezeu 68 . Aşadar, dacă legea 
dumnezeiască a atribuit atât de mare supunere din partea celor credincio şi 
faţă de dregătorii lumii acesteia, care au primit autoritate după lege 



66 Psalmi 105,3. 

67 Romani 13, 1. 

omenească - cu toate că atunci aceştia trăiau nepios -, cât de mare supunere 
trebuie să arate ascetul faţă de acela care a fost făcut dregător de Dumnezeu 
şi a primit autoritate de la legile Aceluia? Aşadar, cum nu se va împotrivi 
poruncii lui Dumnezeu cel care se împotriveşte superiorului (stareţului)? 
De altfel şi Apostolul porunceşte în mod categoric să ne supunem 
superiorilor duhovniceşti întru toate, căci spune: "Ascultaţi pe conducătorii 
voştri şi vă supuneţi lor, fiindcă ei priveghează pentru sufletele voastre, 
având să dea de ele seamă, ca să facă aceasta cu bucurie şi nu suspinând, 
lucru care n-ar fi spre folosul vostru". 69 Aşadar, dacă lipsa supunerii faţă de 
normele vieţii ascetice este păgubitoare, trebuie să urmărim ceea ce ne este 
mai folositor. Căci ceea ce este nefolositor pricinuieşte - ştim - mare 
pagubă, (dar ) şi energia pentru pocăinţă şi îndreptare. 

II 

Se cuvine, deci, să râvnim îndeosebi supunerea sfinţilor, pe care au 
arătat-o ei faţă de Dumnezeu, dacă vrem cu adevărat să arătăm supunere 
după chipul cel drept, folosind ca îndestulător acest exemplu pentru cazul 
nostru. Şi să nu socotească nimeni că vrem să întărim supunerea faţă de 
egumeni, folosind exemple exagerate şi că îndrăznesc să compar în chip 
nesocotit supunerea faţă de oameni cu supunerea faţă de Dumnezeu. Pentru 
că n-am recurs să fac o asemenea comparaţie de la mine, ci fiind sprijinit de 
înseşi Dumnezeieştile Scripturi. Căci ia aminte ce spune Domnul în 
Evanghelii, când hotărăşte supunere pentru ucenicii Lui: "Cine vă primeşte 
pe voi, pe Mine Mă primeşte" 70 , şi în altă parte: "Cel care vă ascultă pe 
voi, pe Mine Mă ascultă, şi cel care se leapădă de voi, se leapădă de 
Mine". 11 Iar că ceea ce s-a spus pentru Apostoli, s-a legiferat pentru toţi cei 
care vor conduce (Biserica), după aceştia, este posibil să se demonstreze cu 
multe mărturii neîndoielnice ale dumnezeieştii Scripturi şi cu alte dovezi 
foarte clare. Aşa încât şi noi vom întocmi cuvintele noastre în conformitate 
cu legile dumnezeieşti, socotind că trebuie să avem supunerea sfinţilor faţă 
de Dumnezeu ca model al supunerii faţă de proiestoşi. 

Aşadar, cum au arătat Sfinţii supunerea lor Stăpânului? Să amintesc 
pe Avraam care a primit poruncă să-şi lase casa, averea, proprietăţile, 
neamurile, prietenii şi în plus să dorească cele opuse: înfrânarea, 
necunoscutul, rătăcirea, sărăcia, temerile, primejdiile şi câte greutăţi 
urmează pe cei înstrăinaţi, şi că, fără întârziere, el s-a supus şi şi-a părăsit 
bunăstarea şi liniştea preferând în locul lor oboseala şi rătăcirea. 



69 Evrei 13, 17. 

70 Matei 10, 40. 
71 LucalO, 16. 

III 

Vezi, deci, pe cel mai desăvârşit ascet, dispreţuitor al oricărei fericiri 
lumeşti pentru Dumnezeu? Dar, să trecem la cele ce urmează: într-adevăr, 
el ocupă Palestina, locul făgăduit de Dumnezeu spre şedere; dar, seceta 
cuprinzând ţara, s-a refugiat în Egipt, unde şi-a pierdut soţia; însă nu s-a 
descurajat, nici n-a cârtit împotriva planurilor lui Dumnezeu, socotind 
acestea ca răsplătiri ale supunerii lui; ci a suportat cu răbdare, nu o singură 
dată, chiar şi pe aceasta ce i s-a întâmplat din partea regelui gherarilor, 
(socotită) cea mai gravă dintre toate nedreptăţile. Căci a hotărât, fără 
ezitare, să se supună lui Dumnezeu; n-a cercetat ce plănuieşte Dumnezeu 
pentru el, ci cum să dovedească o supunere cât mai desăvârşită şi fără 
reproş. Cu siguranţă, pentru aceasta a şi avut, în cele din urmă, de la 
Dumnezeu pe Isaac, care a fost răsplătirea şi darul rugăciunii şi credinţei; 
dar când 1-a văzut pe acesta că a înaintat în vigoarea tinereţii şi că ar 
procura părinţilor lui bune speranţe pentru succesiunea şi înmulţirea 
descendenţilor lor, atunci, după atâtea nădejdi, Avraam a primit poruncă de 
la Dumnezeu să urce pe un munte înalt şi să aducă jertfă lui Dumnezeu pe 
cel pe care i 1-a dat. Atunci a primit acel glas îngrozitor şi sarcina 
înfricoşătoare şi porunca şi zgomotul peste puterea firii, şi a suportat-o 
liniştit, fără să-şi piardă raţiunea şi fără să-şi piardă curajul, ci ca şi cum ar 
fi trebuit să jertfească un oarecare miel, astfel cu mintea liniştită şi 
netulburată, a purtat jugul ascultării şi a mers cu copilul să împlinească 
porunca, fără ca, - nici chiar în acest caz -, să comenteze hotărârea lui 
Dumnezeu sau să-L critice; dimpotrivă a fost atent numai la sine, cum să 
împlinească, fără vreo lipsă, ascultarea. Astfel şi-a atras şi coroana 
strălucită şi a stabilit şi pentru toată lumea coloană de sprijin pentru 
credinţă şi supunere. Fără îndoială ar fi posibil să ne referim şi la ascultarea 
celorlalţi străluciţi sfinţi ai Vechiului Testament, pentru ca asceţii să înveţe 
supunerea fără contestare; totuşi, ca să nu lungim prea mult cuvântul, vom 
îndruma pe fiecare, care doreşte să se înveţe, la studierea Sfintelor Scripturi 
şi ne vom referi la ucenicii Mântuitorului, arătând cum s-au supus şi cum 
au poruncit. Iisus le -a spus când se găseau încă la începutul uceniciei şi 
aşteptau ca, în curând, Stăpânul să domnească şi socoteau că şi ei nu se vor 
mai osteni deloc, nici nu vor mai fi primejduiţi, nici nu vor mai lucra, ci vor 
domni cu Hristos şi vor participa împreună cu El la mărirea împărătească şi 
la supraveghere şi la cinstire. Şi aceasta o dovedeşte Petru dojenind pe 
Iisus, când le vorbea despre însăşi patima Sa (ce urma să I se întâmple). 
Căci, spune Scriptura: "Şi Petru, luându-L la o parte, a început să-L 
dojenească, zicându-I: Milostiv fii Ţie, Doamne! Să nu- Ţi fie Ţie 

5 

aceasta r 12 , arătând prin aceasta că nimeni nu rămânea în vreun fel în 
situaţie rea; dar aceasta o dovedesc şi fiii lui Zevedei, când au trimis pe 
mama lor să roage pe Domnul ca să le facă favoarea de a sta la loc de cinste 
unul de-a dreapta şi altul de-a stânga Lui. Căci dacă n-ar fi crezut că va 
domni îndată, n-ar fi îndrăznit să-I ceară aceasta, având în minte scaunul 
Mântuitorului de -a dreapta Tatălui din ceruri. 

IV 

Aşadar ce a spus celor care aşteptau şi nădăjduiau acestea? "Iată Eu 
vă trimit pe voi ca pe nişte oi în mijlocul lupilor" P Şi în timp ce au auzit 
un lucru atât de mult opus faţă de nădejdea lor, ei n-au zis: cu alte nădejdi 
Te-am urmat, şi ce lucruri opuse celor nădăjduite ne porunceşti? Plăcere, 
(comoditate) aşteptam şi ne trimiţi în primejdii? Cinstiţi am nădăjduit şi la 
necinstiri ne împingi? Domnie aşteptam, şi ne porunceşti să fim prigoniţi şi 
să fim slujitori tuturor? Nimic din acestea n-au spus, cu toate că au auzit 
mai multe şi mai rele decât cele relatate, precum: "Atunci vă vor da pe voi 
spre asuprire şi vă vor ucide şi vei fi urâţi de toate neamurile, din pricina 
numelui Meu" 74 ; "încă şi la dregători şi la regi vei fi duşi pentru Mine". 15 
Şi în timp ce au auzit toate acestea împotriva aşteptării lor, au aplecat gâtul 
cu înţelegere, au primit jugul şi au mers cu hotărâre la primejdii, în adunări 
publice, la dispreţuiri, la lapidări 76 , la loviri cu bastonul, la necinstiri, la 
răstigniri, la morţi diferite; şi au îndurat toate acestea cu atâta bunăvoie, 
încât se bucurau şi sărbătoreau în mod fericit, atunci când se învredniceau 
să fie părtaşi la patimile lui Hristos; căci precum relatează Scriptura: "se 
bucurau că s-au învrednicit să sufere ocară pentru numele Lui". 11 O 
asemenea supunere se cere să arate şi ascetul după Dumnezeu faţă de 
egumen 78 ; căci aşa cum s-a arătat mai înainte, Hristos a pregătit pe ucenici 
ca să imprime oamenilor acest fel de viaţă. Pentru că stareţul (categumenul) 
nu este nimic altceva decât cel care ţine locul Mântuitorului şi mijloceşte 
între Dumnezeu şi om şi oferă lui Dumnezeu mântuirea celor care i s-au 
încredinţat lui. 



72 Matei 16,22. 

73 Matei 10, 16 

74 Matei 24, 9 

75 Matei 10, 18. 

76 Loviri cu pietre. 
77 Fapte5,41. 

78 Prin "egumen", Sf. Vasile cel Mare înţelege pe cel care conducea una din mănăstirile din cuprinsul 
aşezământului, în care puteau fi mai multe asemenea mănăstiri; conducătorul întregului aşezământ, deci al 
tuturor egumenilor şi proistoşilor, era stareţul sau categumenul (KaBir/ou^evoa). 

Şi aceasta o învăţăm de la însuşi Hristos, când a instituit pe Petru ca 
păstor, după El, al Bisericii Lui, când i-a zis: "Petre, Mă iubeşti tu mai mult 
decât aceştia? Paşte oile Mele", 79 dar a împărtăşit putere egală tuturor 
păstorilor şi dascălilor care vor urma după aceştia. Şi dovada acesteia 
(puterii egale) este că toţi leagă şi dezleagă la fel ca şi acela. Aşadar, 
precum oile se supun păstorului, îndreptându-se în direcţia pe care le-o 
arată păstorul, la fel trebuie să se supună şi asceţii, după Dumnezeu, 
stareţilor (categumenilor), fără să comenteze poruncile când sunt curate de 
păcat, ci să le împlinească cu toată bunăvoinţa şi râvna. Căci aşa cum cel 
care creează sau cel care zideşte foloseşte fiecare instrument al artei lui, 
după voia lui, iar instrumentul nu poate s ă spună că nu va îndeplini lucrarea 
pentru care îl mânuieşte artistul, ci se supune mâinii care îl conduce, la fel 
se cuvine ca şi ascetul, ca instrument care contribuie prin artist la 
completarea zidirii duhovniceşti, trebuie să se supună în toate în care 
egumenul socoteşte că nu e bine să conducă el, ca să nu păgubească 
desăvârşirea lucrării duhovniceşti, neprocurându-şi propria-i trebuinţă. Şi 
aşa cum instrumentul nu hotărăşte el ce lucrare trebuie să facă în artă, la fel 
şi ascetul trebuie să nu-şi aleagă singur lucrările, ci să lase dorinţa lui la 
înţelepciunea şi judecata artistului. Pentru că înţelepciunea stareţului 
(categumenului) ştie să cerceteze, cât mai exact posibil, caracterul şi 
patimile şi dorinţele sufleteşti şi să stabilească în mod corespunzător ceea 
ce îi trebuie fiecăruia. Pentru aceasta se cuvine, într-adevăr, ca nimeni să nu 
se împotrivească dispoziţiilor lui, ci să fie încredinţat că cunoaşterea şi 
îngrijirea personală este mai grea decât toate, pentru că din fire există în 
oameni iubirea de sine şi fiecare om este lipsit de judecată dreaptă din 
cauza grijii deosebite faţă de sine; în timp ce cunoaşterea şi îngrijirea din 
partea altei persoane este mai uşoară, pentru că patima iubirii de sine la cei 
care judecă pe alţii nu constituie piedică pentru o dreaptă cunoaştere (un 
diagnostic bun). Căci, dacă în sistemul ascetic se pune la temelie această 
armonie, cu uşurinţă va domni pacea între asceţi şi mântuirea va fi obţinută 
prin dragostea şi buna înţelegere dintre toţi. 



79 Ioan21, 15. 

Capitolul XXIII 

Se cuvine ca ascetul să ia asupra sa 
cu multă plăcere şi lucrările dispreţuite 

Se cuvine, deci, ca ascetul să ia asupra sa şi lucrări mai puţin 
preţuite, cu multă râvnă şi bună plăcere, cunoscând că tot ceea ce se face 
pentru Dumnezeu nu este (lucru) mic, ci mare şi duhovnicesc şi vrednic de 
ceruri şi ne procură răsplătiri cereşti. Aşadar, chiar dacă ar trebui să 
însoţească animalele de povară, care transportă bunurile pentru nevoile 
comunităţii frăţeşti, nu trebuie să se împotrivească, amintindu-şi de 
Apostoli, cum s-au supus cu plăcere poruncii Domnului, ca să aducă 
mânzul (de asin) şi socotind că şi cei pentru care au primit îngrijirea 
animalelor de povară sunt fraţii Mântuitorului; dar bunăvoinţa şi râvna 
pentru acestea se referă la Domnul, Care a spus: "întrucât aţi făcut unuia 
dintre aceşti fraţi ai Mei, prea mici, Mie Mi-aţi făcut". 80 Iar dacă obţine 
răsplătiri pentru cei mai mici, cu atât mai mult le va obţine pentru cei aleşi, 
numai să nu socotească slujirea ca pretext al neglijenţei, ci să se aibă în 
vedere pe sine cu deosebită atenţie, ca să devină folositor şi pentru el şi 
pentru confraţii lui. Iar dacă ar fi nevoie să îndeplinească vreuna dintre 
lucrările mai puţin preţuite, să ştie că şi Mântuitorul a slujit pe ucenicii Lui 
şi n-a socotit (lucru) nedemn să facă pe cea mai dispreţuită dintre lucrări şi 
că este mare lucru pentru om să devină imitator al lui Dumnezeu, pentru că 
urcă prin înseşi aceste lucrări umilitoare la înălţimea aceleia pe care o 
imită. Aşadar, cine ar putea să spună că este umilitor ceva dintre cele pe 
care le-a făcut Dumnezeu? 



Capitolul XXIV 

Ascetul nu trebuie să dorească cinstiri şi demnităţi 

I 

Ascetul în nici un caz nu trebuie să dorească cinstiri. Pentru că dacă 
a dorit în această viaţă răsplătirile oboselilor şi faptelor lui, este nefericit 
din cauza retribuţiei, din moment ce pierde cele veşnice pentru cele 
trecătoare; iar dacă a preferat ca aici să nu lupte, nu va primi coroane în cer, 
că se cuvine ca nu numai să nu dorească cinstiri, ci, chiar când i s-ar oferi, 
să le refuze şi să le îndepărteze, pentru ca să nu devină cinstea de aici 
micşorarea cinstirii de sus. Căci întreaga viaţă prezentă este pentru lucrări 



1 Matei 25, 40. 

şi lupte, în timp ce cea viitoare este pentru încoronări şi răsplătiri, aşa cum 
spunea marele Pavel, când era pe punctul să termine viaţa de aici şi să 
treacă la cea de dincolo: "Lupta cea bună m-am luptat, călătoria am 
săvârşit, credinţa am păzit. De aceea, mi s-a gătit cununa dreptăţii, pe care 
Domnul îmi va da-o" - nu aici, ci - în ziua aceea, El, Dreptul Judecător"} 1 
Şi iarăşi Mântuitorul spune: "In lume necazuri veţi avea"} 2 Şi din nou, 
acelaşi Pavel spune că: "prin multe suferinţe trebuie să intrăm în împărăţia 
lui Dumnezeu"} 7, Aşadar, dacă vrei să împărăteşti în lumea viitoare, să nu 
doreşti aici plăcere şi cinstire, iar dacă ai avea necaz în lumea aceasta din 
pricina cuvântului, adică a adevărului, să ştii că vei împăraţi după aceea; 
căci această răsplată a fost hotărâtă pentru necazul de aici în schimbul 
binelui. Iar dacă, totuşi, nu vei avea necaz, să nu aştepţi coroane acolo, 
pentru că n-ai purtat aici luptele şi ostenelile care sunt hotărâte pentru 
coroane. 

II 

Aşadar, ascetul să nu dorească sub nici o formă onoruri şi nici să fie 
primul între ceilalţi. "Căci oricine se înalţă pe sine va fi umilit, iar cel care 
se smereşte pe sine va fi înălţat"}* 1 Dacă ascetul se va înălţa pe sine, există 
Cel mare şi puternic Care îl va umili şi poate să-1 coboare până la iad; dar 
dacă se va smeri pe sine, va fi înălţat în chip strălucit şi impresionant, 
pentru că Dumnezeu înalţă pe cel smerit după puterea ce îi este proprie. 
Aşadar, ascetule, priveşte în sus la Cel Care înalţă, într-adevăr, bine şi nu 
deznădăjdui pentru cele prezente; pentru că eşti luptătorul şi lucrătorul lui 
Hristos, Care te-a format să lupţi toată ziua şi să suporţi arşiţa soarelui toată 
ziua. Cum, nici nu s-a terminat ziua şi cauţi odihna? Aşteaptă seara, 
sfârşitul vieţii de aici, pentru ca, venind stăpânul casei să-ţi numere salariile 
tale. Căci, făcându-se seară, a zis stăpânul viei către îngrijitorul său: 
"Cheamă pe lucrători şi dă-le plata"} 5 şi nu la mijlocul zilei, nici plata la 
început. Aşteaptă, deci, sfârşitul vieţii şi atunci vei primi salariile după 
merit. Iar acum să ocupi ultimul loc, pentru ca atunci să primeşti pe cel 
dintâi 86 . 



81 II Timotei 4, 7-8. 
82 Ioanl6, 33. 
83 Fapte 14,22. 
84 Lucal4, 11. 
85 Matei 20, 8. 
86 Lucal4, 10. 

Capitolul XXV 

Despre modestie şi simplitate în felurile de mâncare 

Intr- adevăr ascetul trebuie să nu dorească varietate de mâncăruri şi 
nici sub falsa aparenţă a cumpătării, schimbarea felurilor de mâncare, 
pentru că aceasta răstoarnă buna ordine obişnuită şi provoacă tulburări, iar 
cel care aduce în felul ascetic de viată asemenea motive de tulburare se face 
moştenitorul acelui "vai"; Dar, chiar dacă o asemenea mâncare, cea sărată, 
preferată de sfinţii părinţi în locul altui condiment, este foarte puţină ca să 
completeze cina împreună cu apa şi legumele, să nu se invoce ca pretext 
evlavia vanitoasă, şi să se ceară, - ca şi cum se renunţă la carne -, feluri de 
mâncare mai alese şi de mai bun gust; dimpotrivă, (ascetul) să moaie pe 
neobservate o mică bucată de pâine în fiertura de buruieni sărată şi să 
consume aceasta cu toată mulţumirea. Căci acea bucăţică (de pâine) dacă ar 
fi aruncată în atâta apă sau în legume, dacă ar fi cazul, nu arată voluptate, ci 
este în realitate cea mai exactă şi mai aspră cumpătare. Aşadar, lucrurile de 
acest fel, ascetul pietăţii să nu şi le însuşească, pentru că ne abţinem de la 
cele asemenea nu ca iudaizanţii, ci evitând saturare deplină din vanitate. 



Capitolul XXVI 

Pe cel care tinde spre desăvârşire, 
ieşirea nu va putea sa-1 păgubească 

I 

Dacă ascetul ar spune că se vatămă prin ieşirile sau prin călătoriile 
care se întreprind pentru îngrijirea de cele necesare comunităţii, şi pentru 
aceasta refuză să iasă, el n-a înţeles încă exactitatea ascultării şi nici nu s-a 
convins că pentru asemenea nerozii, singur faptul (că nu iese) nu 
desăvârşeşte. Să privească, deci, exemplele sfinţilor, cum au realizat ei 
ascultare desăvârşită, fără să se împotrivească sau să poarte controversă, 
nici în cel mai neînsemnat lucru, pentru vreuna din aceste porunci care se 
îndeplinesc atât de greu, şi să înveţe ascultarea desăvârşită. Dacă totuşi, 
vreunul se vatămă cu adevărat, să roage comunitatea frăţească să roage pe 
Dumnezeu pentru el şi el însuşi să ceară de la Dumnezeu cu nădejde 
nezdruncinată să-1 facă instrument puternic şi util pentru toate faptele 
duhovniceşti şi pentru toate slujirile trupeşti care tind către fapte bune. 
Atunci şi Domnul, Care priveşte cu bunăvoinţă, fără îndoială, râvna celor 
care caută binele, va acorda puterea pentru că însuşi a îndemnat pentru 
cerere şi a spus aceasta: "Cereţi şi vi se va da; căutaţi şi vei afla; bateţi şi vi 

se va deschide. Că oricine cere ia, cel care caută află, iar celui care bate, i 
se va deschide" 81 ; iar în alt loc se relatează: "De este cineva din voi lipsit 
de înţelepciune, să ceară de la Dumnezeu, Care dă tuturor de-a dreptul şi nu 
înfruntă; şi se va da lui. Să ceară însă cu credinţă, fără să aibă nici o 
îndoială". 88 Şi în toate împrejurările în general, când, fie mintea se găseşte 
în dificultate pentru ascultare desăvârşită, fie satana împiedică, fiindcă 
slăbeşte mintea şi împiedică bunăvoinţa, să rugăm pe Dumnezeu folosind 
acest remediu, să ne dea aptitudinea pentru realizări, să străpungă trupurile 
noastre cu frica de Dumnezeu şi să facă mintea noastră neclătinată, aşa 
încât să nu fie stăpânită de dorinţele şi plăcerile trupeşti. Pentru că, atunci 
când mintea este distrată, dorinţele trupeşti se dezvoltă în suflet şi provoacă 
diferite tulburări în cugete şi ne fac să devenim lenevoşi în privinţa faptelor 
bune. 

II 

Aşadar, să nu refuzăm să-şi aducă fiecare contribuţia lui pentru 
cerinţele comune şi necesare trupului, ci să rugăm pe Dumnezeu să primim 
puterea conlucrării. Căci dacă toţi ar refuza, imitând pe înaintaşi, cine va 
împlini cele necesare (pentru comunitatea frăţească)? Şi într-un alt chip, 
dintr-un exemplu, merită să ne învăţăm aceasta. Anume, ostaşul care este 
rânduit de curând într-un batalion nu se străduieşte să întoarcă pe ceilalţi 
ostaşi către obiceiul lui, ci el se adaptează la felul de viaţă al batalionului. 
Aşadar, se cuvine ca şi cel care este rânduit în sistemul duhovnicesc s ă nu 
dorească să întoarcă pe ceilalţi către felul lui (de viaţă), ci el să-şi adapteze 
felul lui la moravurile şi rânduielile sistemului (duhovnicesc). 



Capitolul XXVII 

Ascetul nu trebuie să aibă îndeletniciri particulare 

Ascetul nu poate să se împuternicească pe sine nici pentru moment 
ca să se îndeletnicească cu lucrurile lui particulare, căci nici un instrument 
nu poate să fie mişcat fără maestru, nici un mădular al corpului nu poate să 
fie separat, pentru oricât de puţin, de corpul întreg, sau să fie mişcat 
împotriva părerii maestrului din lăuntru şi a celui care are supravegherea 
întregului corp; la fel nici ascetul nu are dreptul să facă ceva sau să lucreze 
împotriva părerii proiestosului. Iar dacă ar spune că nu poate să 
îndeplinească cele ce i s-au poruncit, sub motivul slăbiciunii trupului, să 
încredinţeze stareţului (categumenului) examinarea slăbiciunii lui. Altfel, 

87 Matei 7, 7-8. 

88 Iacov 1,5-6. 

5 

după ce a luat în considerare şi ceea ce (spune) Scriptura, să se îndemne pe 
sine spre împlinirea celor poruncite, ca şi cum ascultă ce spune Scriptura: 
"Nu v-aţi împotrivit încă până la sânge, în lupta voastră cu păcatul"* 9 şi: 
"îndreptaţi mâinile cele ostenite şi genunchii cei slab ănogiţi". 90 



Capitolul XXVIII 

Se cuvine ca proiestosul să distribuie 
cu bunăvoinţă părintească celor de sub ascultarea sa 

cele ce li se cuvin 

Şi însuşi stareţul (categumenul), ca părinte care poartă grijă de copiii 
lui adevăraţi, va cerceta nevoia fiecăruia şi va repartiza, după posibilităţi, 
grija şi îngrijirea corespunzătoare; şi va grupa pe membrul cu adevărat 
slăbit cu sufletul sau cu trupul, cu dragostea şi cu bunăvoinţa potrivită 
tatălui. 



Capitolul XXIX 

Nu trebuie să se formeze grupări 
de doi sau trei fraţi în sistemul ascetic 

5 

Se cuvine ca fraţii să aibă dragoste între ei, dar să nu formeze 
prietenii speciale între doi sau trei. Căci aceasta nu este dragoste, ci 
atitudine şi împărţire şi dovadă de răutate a celor ce se unesc. Căci dacă 
aceştia ar iubi ce este comun bunei conduite, ar avea dragoste comună şi 
egală faţă de toţi; dacă însă se separă şi se despart şi formează grupare 
înlăuntrul grupării, unirea unor asemenea prieteni este rea, îi uneşte vreun 
motiv străin comunităţii, lucru care este inovaţie potrivnică bunei ordini 
păstrate. Aşadar, nu trebuie nici prietenii de acest fel să fie îngăduite, nici 
din sentimentul dragostei să se lege cineva cu fratele care are scopuri 
josnice şi strică rânduielile bunei conduite comune; însă, în măsura în care 
toţi stăruiesc în bine, să se împărtăşească fiecare frate şi să fie unit cu toţi. 
Dar dacă vreunul, care ar dori să se împotrivească stării existente, ar 
antrena (în cădere) pe un frate, acesta la început să fie sfătuit în taină de 
către cel care se poartă corect, ca fiind bolnav în gânduri; dacă însă n-ar 
vrea să se îndrepte (fiind sfătuit) în particular, să mai fie luaţi şi alţi fraţi, 
mai înţelepţi, cu scopul îndreptării lui, precum spune Sfânta Evanghelie: 
"iar de nu te va asculta, ia cu tine încă unul sau doi" 91 . Dacă nu ascultă nici 



89 Evrei 12, 4. 

90 Evrei 12, 12. 

91 Matei 18, 16. 

de aceştia, boala sufletului (lui) să fie adusă la cunoştinţa proiestosului; şi 
dacă nici de proiestos nu ascultă, să fie socotit ca un păgân şi ca un 
vameş 92 , şi să fie îndepărtat de păstor, ca oaia ce suferă de boală 
contagioasă, ca să nu împrumute boala şi celorlalţi. Iar dacă nu este vătămat 
nimeni din exemplul lui rău, numai atunci, şi după o prealabilă instruire, i 
se va arăta îndelungă răbdare, în nădejdea îndreptării. Dar îndelunga 
răbdare (intervine) în privinţa lui ca să nu se taie (din comunitate), iar nu ca 
el să nu fie înţelepţit şi învăţat prin epitimii (usturătoare) canonice. 



Capitolul XXX 

Ascetul nu trebuie să caute să-şi aleagă (după gust) 
îmbrăcămintea şi încălţămintea 

Aşadar, să nu cerem îmbrăcăminte şi încălţăminte alese, ci să 
preferăm pe cele mai ieftine, pentru ca să arătăm şi în aceasta smerenie şi 
să nu ne dorim eleganţi şi egoişti şi iubitori de mărire. Pentru că cel care 
doreşte să fie întâiul este străin de dragoste şi de smerenie. 



Capitolul XXXI 

Se cuvine ca proiestosul să potrivească cele rânduite 

după puterea corpului fiecăruia; 

şi despre cei care-şi ascund puterea 

Proiestosul trebuie să fie atent ca nu cumva să dea porunci peste 
puterea trupului şi astfel să provoace la contradicţie pe cel care nu este în 
stare să le îndeplinească. Să cerceteze, deci, ca un tată binevoitor şi cinstit 
faţă de toţi, puterile trupeşti ale fiecăruia, şi după aceea să împartă şi să 
fixeze poruncile. Vor primi deci cea mai mare judecată cei care tăgăduiesc 
puterea reală a trupului, care le-a fost dată de Dumnezeu şi care se poartă 
cu totul necuviincios faţă de proiestoşi şi nu se supun celor ce le sunt 
poruncite. Căci dacă pentru proiestos este deosebit de primejdios să 
ascundă talantul cuvântului şi să nu arate fiecăruia judecata ce va urma 
pentru păcat, cu atât mai mult este primejdios să suprime şi să ascundă 
cineva puterea trupului, pe care o primeşte de la Dumnezeu spre folosul 
comun. 



92 Matei 18, 17. 

Capitolul XXXII 

Fraţii nu trebuie sa se întristeze când celor mai slabi li se 

5 

încredinţează ceva mai uşor 

Aşadar, fraţii să nu se întristeze şi să nu se indigneze când 
proiestosul ar repartiza celor mai neputincioşi slujiri corespunzătoare şi i-ar 
menaja, dacă astfel ar impune nevoia; ci cei mai puternici să menajeze pe 
membrii mai slabi, care au nevoie de menajare, şi astfel să împlinească 
dragostea duhovnicească. Căci nici piciorul nu se va întoarce în trup 
împotriva mâinii, sau s-o constrângă pe aceasta pentru slujirea lui, nici 
mâna întreagă nu va impune greutatea funcţiunii ei degetului mic; ci fiecare 
mădular pune în lucrare puterea pe care a primit -o de la natură şi poartă 
(astfel) până la capăt şi pe (mădularele) cele mai slabe. Păstrându-se 
această rânduială în sistemul duhovnicesc, se va dovedi că în realitate 
suntem trupul lui Hristos şi mădulare (fiecare) în parte, pentru că păzim 
totdeauna armonia legăturii şi unirea cea mai plăcută între noi. 



Capitolul XXXIII 

Proiestoşii nu trebuie să dea curaj asceţilor care părăsesc 

(din nesupunere) propria lor comunitate frăţească, 
şi pe unii ca aceştia să nu-i primească în viaţa chinovitică 

I 

Aşadar, trebuie ca şi proiestoşii grupărilor duhovniceşti, care practică 
dragostea unul faţă de celălalt şi cei care îşi asumă grija unul faţă de 
celălalt, să nu anuleze unul hotărârile celuilalt, nici să nu primească simplu 
şi fără examinare pe fraţii care se despart de ceilalţi. Pentru că aceasta este 
amestec general şi destrămare şi distrugere a lucrării duhovniceşti. Căci cei 
mai înţelepţi dintre fraţi, fiind stăpâniţi de frica de Dumnezeu, rămân cu 
statornicie în bine, în timp ce aceia mai leneşi şi mai neglijenţi sunt instruiţi 
şi îndrumaţi spre bine şi de ruşinea din partea oamenilor şi de nevoia ce se 
impune de oameni. Deci, dacă cel leneş ar vedea că îi este cu putinţă să 
evite, fără să fie pedepsit, ostenelile ce se impun în felul (de viaţă) pe care 
şi 1-a ales o dată şi să treacă la altul şi să trăiască fără măsură şi cumpătare, 
va îndrăzni cu uşurinţă, iar cel care îl primeşte pe el cu uşurinţă se face 
vinovat de pierderea lui. Iar răul acesta, dacă s-ar întinde, de multe ori 
îndepărtează de drumul drept şi corect şi pe cei care merg bine; şi pierderea 
tuturor se va îngrămădi la acela care dă motive pentru alunecări. Aşadar, ca 

să nu se întâmple aceasta, pe fraţii care se îndepărtează (de comunitate) sau 
să-i sfătuim şi să-i readucem acolo de unde s-au îndepărtat sau, dacă nu ne 
ascultă, să ne păzim şi să evităm societatea lor şi să îndemnăm la aceasta pe 
toţi fraţii; aşa încât, fie că aceia se vor înţelepţi ei înşişi din această 
mustrare şi se vor înapoia la comunitatea lor frăţească şi vor fi îndrumaţi de 
păstorul pe care-1 părăsiseră, fie, dacă aceia persistă în tăgăduirea 
comunităţii duhovniceşti, alţii, cel puţin, după ce îi văd pe ei cât de 
dezgustători au ajuns, se vor înţelepţi din exemplele lor şi vor evita să-i 
imite, îndepărtând ruşinea. 

II 

Că acestea nu sunt cuvintele mele, ci cuvinte înţelepte ale Duhului, o 
voi dovedi citând înseşi cuvintele lui Pavel, cu care a pedepsit pe cei 
neînfrânaţi împreună cu alţii şi a supus la epitimii pe beţivi şi pe ocărâtori; 
căci spune: "Dacă vreunul, numindu-se frate, va fi desfrânat sau lacom, sau 
închinător la idoli, sau ocărâtor, sau beţiv, sau răpitor, cu unul ca acesta nici 
să nu şedeţi la masă". 93 Iar în altă parte se referă la cei care nu lucrează, ci 
îşi risipesc timpul, şi porunceşte: "Pe cel asemenea să-1 însemnaţi şi să nu 
mai aveţi cu el nici un amestec"?* 1 Dar este cu totul clar că cel care violează 
armoniile Duhului îşi îngăduie lucruri mai rele decât ocărâtorii şi beţivii şi 
leneşii. Aşa încât bine cere Scriptura să împiedicăm şi să îndepărtăm pe cei 
care strică buna ordine duhovnicească de societatea celor care o respectă. 
Numai atunci se cuvine s ă rămână nemustrată separarea vreunui frate, când 
s-ar face cu asentimentul proiestosului pentru un oarecare scop. 



Capitolul XXXIV 

Ascetul care trăieşte în sistemul chinovitic nu trebuie să aibă 

bunuri materiale proprii 

I 

Aşadar, se cuvine ca ascetul, care a îmbrăţişat comuniunea 
duhovnicească expusă mai înainte, să fie liber de orice posesie de bunuri 
materiale. Pentru că dacă n-ar face aceasta, întâi strică exactitatea 
comuniunii prin averea lui particulară, şi apoi produce în sarcina lui grave 
dovezi de necredinţă, pentru că nu crede în Dumnezeu că îi va hrăni pe cei 
adunaţi în numele Lui şi că nu înţelege cuvintele lui David: "Tânăr am fost 
şi am îmbătrânit, şi n-am văzut pe cel drept părăsit, nici seminţia lui cerând 

93 1 Corinteni 5, 11. 

94 II Tesalonicieni 3, 14. 

54 



Constituţiile ascetice 

5 

pâine", 95 fie, adică (pâinile) intelectuale ale minţii, fie cele sensibile cu care 
se hrăneşte corpul. Căci dacă Hristos se află între doi sau trei adunaţi în 
numele Lui, cu atât mai mult se află acolo unde adunarea este mai 
numeroasă şi mai populată. Deci nimic din cele necesare nu ne va lipsi, din 
moment ce Hristos se află în mijlocul nostru, aşa cum, desigur, nici 
israeliţii n-au fost lipsiţi de cele necesare în pustie, sau, chiar dacă ne-ar 
lipsi ceva, ca să fim încercaţi, este mai bine să fim săraci, dar aproape de 
Hristos, decât să avem toate bogăţiile vieţii şi să fim lipsiţi de comuniunea 
Lui. Căci averea de acest fel nu vatămă numai în aceasta, ci ne păgubeşte 
încă mai mult; întrucât cel care se străduieşte să realizeze ceva personal nu 
pregăteşte nimic altceva decât separarea şi apostazierea; căci dacă n-ar privi 
spre aceasta, ce doreşte să realizeze, din moment ce ştie că ucenicii lui 
Hristos cu ajutorul harului Lui aveau totdeauna, din abundenţă, toate cele 
necesare? Este clar, deci, că unul ca acesta pregăteşte tăierea şi omorârea 
sufletului lui, că, în schimbul monezilor de puţină valoare, îşi vinde 
mântuirea, că - să-mi fie îngăduit - devine al doilea Iuda, pentru că începe 
de la furt (adică de la avere mică) şi ajunge la trădare; pentru că şi el 
trădează cuvântul adevărului, aşa cum acela (a trădat), desigur, pe Domnul. 
Căci atunci când rânduiala (canonul) vieţii chinovitice ar hotărî să nu ne 
separăm de felul de viaţă pe care l-am îmbrăţişat nici să nu realizăm avere 
personală, nici să nu negociem în vreun fel ceva pe ascuns sau în paguba 
fraţilor, devenind exemplu rău pentru cei care doresc să se mântuiască, 
atunci, dacă vreunul ar dispreţui teama de Dumnezeu şi legile Duhului 
Sfânt, întâi săvârşeşte furt (pentru că furt este averea personală care s-ar 
realiza în orice mod şi de oriunde), apoi, gândind la apostaziere 
(îndepărtare şi separare), cum să nu trădeze un asemenea om cuvântul 
adevărului şi să nu devină al doilea Iuda, trădând, în ce-1 priveşte, 
adevărul? Aşadar, se cuvine ca să evităm, cu orice chip, realizări de bunuri 
personale, în afară de cele ce aparţin chinoviei, şi să nu păstrăm astfel 
numai mintea neîntinată, ci să curăţim şi omul lăuntric de toate 
întinăciunile şi de gândurile necurate şi rele, care înconvoaie lăcaşul 
lăuntric al Duhului, şi de înşelăciune, prefăcătorie, răutate şi ceartă, care 
dezrădăcinează dragostea şi îndepărtează pe Dumnezeu din sufletul 
oamenilor de acest fel. Pentru că, dacă Dumnezeu este iubire, cel care nu 
are iubire este lipsit de harul dumnezeiesc. 

II 

Fiecare ascet trebuie să-şi întărească sufletul cu deplină smerenie şi 
sfinţenie şi promptitudine pentru fapte bune şi astfel să-şi concentreze 



95 Psalmi 36, 25. 

gândul spre cele prezente, fiind atent ca nu cumva în timpul prezent s ă nu 
reuşească să îndeplinească vreuna din voile lui Dumnezeu şi să distrugă 
puterea acestei vieţi. Pentru că această stare a sufletului ne va elibera de 
orice formă de instabilitate şi ne va face să urmăm toate cele bune cu 
pietate şi gândire statornică, instituind în sufletul nostru înainte de toate 
acestea: că Dumnezeu este bun şi autorul tuturor celor bune, dar în nici un 
caz autorul răului, şi că noi încă suntem supuşi, ca să fim îndreptaţi, la 
îngrijire mai aspră. Căci Dumnezeu, ca doctor al sufletelor omeneşti, 
procură, potrivit cu natura bolilor, putere corespunzătoare medicamentelor, 
ca să cureţe, când va fi necesar, cea mai adâncă răutate. Aşadar, după ce 
vom întări aceasta în conştiinţa noastră, să fim recunoscători totdeauna, 
fiind eliberaţi de neglijenţă, chiar dacă mai suntem încercaţi cu îngrijire mai 
aspră. Dar răbdarea încercării în ispitiri este semnul distinctiv, în mod 
excepţional, al puţinor oameni, care urmează exemplul (prototipul) lui 
Avraam. 

Toate câte au fost înfăţişate până acum le-a dăruit harul lui 
Dumnezeu smereniei mintii mele, ca să vă întăriţi voi, care ati îmbrăţişat 
viata chinovitică. Aşa cum a dovedit cuvântul şi a înţeles bine mintea mea, 
nici un fel de viaţă între oameni nu poate fi aflată, nici mai strălucită, nici 
mai plăcută, nici mai înaltă decât această viaţă (chinovitică). Dar fiindcă 
adresăm îndemn, după putere, şi celor care au îmbrăţişat viaţa (pustnică) 
solitară, iar scopul ambelor categorii de monahi este acelaşi, adică de a fi 
bineplăcuţi lui Hristos, şi fiindcă învăţămintele pentru ambele (categorii) 
sunt asemenea, să dăm lectură cuvântului şi pentru aceia; fiindcă este 
posibil, ca şi de acolo, prin acelaşi cuvânt, să se ajungă la ceva folositor, 
putând să facă (să apară) mai strălucitoare şi mai frumoasă vieţuirea în 
acest fel. 

